open-index/open-wikipedia-markdown huggingface dataset:
พุนต์แลนด์

**พุนต์แลนด์** () หรือ **รัฐพุนต์แลนด์แห่งโซมาเลีย** () เป็นดินแดนปกครองตนเองภายใต้ประเทศโซมาเลีย โดยไม่ได้มีเป้าหมายเพื่อเป็นเอกราช แต่เพื่อต้องการปฏิรูประบบบริหารให้เกิดความชอบธรรม พุนต์แลนด์มีพื้นที่ติดกับแหลมแอฟริกา มีพรมแดนทางทิศตะวันตกติดกับโซมาลีแลนด์ ทิศใต้ติดกับโซมาเลีย มีพื้นที่ทางทิศเหนืออ่าวเอเดน ทิศตะวันออกติดกับมหาสมุทรอินเดีย และทิศตะวันตกติดกับประเทศเอธิโอเปีย

## ประวัติ

## การเมือง

## ภาษา
### ภาษาพูด
พุนต์แลนด์ใช้ภาษาโซมาเลียเป็นภาษาราชการ 
### ภาษาเขียน
ภาษาเขียนที่ใช้กันในพุนต์แลนด์ มีดังนี้
*ภาษาโซมาเลีย 
*ภาษาอาหรับ 
*ภาษาอิตาลี 
*ภาษาอังกฤษ

## ศาสนา
ประชากรส่วนใหญ่นับถือศาสนาอิสลามนิกายซุนนี

## อ้างอิง

หมวดหมู่:ประเทศโซมาเลีย
หมวดหมู่:ภูมิภาคที่ถูกแบ่งแยก
การอเว

thumbnail|350px|การอเว

**การอเว** (, ; ) เป็นเมืองในประเทศโซมาเลีย และเป็นเมืองหลวงของรัฐพุนต์แลนด์ ซึ่งเป็นรัฐปกตรองตนเองของโซมาเลีย เมืองนี้สร้างขึ้น ในศตวรรษที่ 19 โดย สุลต่าน Majeerteen แล้วต่อมาก็ถูกยึดครองโดยอิตาลี และรวมอยู่ในอิตาเลียนโซมาลีแลนด์ เมืองนี้มีประชากร 57,300 คน

## อ้างอิง

หมวดหมู่:เมืองในประเทศโซมาเลีย
บอซาซอ

thumbnail|350px|บอซาซอ

**บอซาซอ** (; ; ) เป็นเมืองในประเทศโซมาเลีย และเป็นเมืองหลวงและเมืองใหญ่ที่สุดของรัฐพุนต์แลนด์ ซึ่งเป็นรัฐปกครองตนเองของโซมาเลีย ตั้งอยู่ทางเหนือของประเทศ ติดกับอ่าวเอเดน มีประชากร 700,000 คน เมืองนี้ค่อนข้างสงบเมื่อเทียบกับเมืองทางใต้ของโซมาเลีย

หมวดหมู่:เมืองในประเทศโซมาเลีย
หมวดหมู่:อ่าวเอเดน
เอออร์ตาส่วนท้องโป่งพอง

**เอออร์ตาส่วนท้องโป่งพอง** () คือภาวะที่หลอดเลือดเอออร์ตาส่วนท้องมีขนาดใหญ่กว่าปกติ (มีเส้นผ่านศูนย์กลางมากกว่า 1.5 เท่า ของขนาดปกติ) และเป็น aortic aneurysm ที่พบบ่อยที่สุด ส่วนใหญ่เกิดใต้หลอดเลือดแดงไต (infrarenal) แต่ก็อาจมีเกิดเหนือหลอดเลือดแดงไต (suprarenal) และที่หลอดเลือดแดงไต (pararenal) ได้ อาจกินบริเวณลามไปถึงได้ด้วย

AAA ส่วนใหญ่เกิดในคนอายุ 25-30ปี ส่วนใหญ่พบในผู้ชายและผู้ที่สูบบุหรี่ มักไม่ทำให้มีอาการ บางครั้งอาจทำให้มีอาการปวดท้องหรือปวดหลัง (เนื่องจากหลอดเลือดที่โป่งไปเบียดเนื้อเยื่อข้างเคียง) หรือปวดขา (เนื่องจากรบกวนการไหลของเลือด) ภาวะแทรกซ้อนที่สำคัญที่สุดของ AAA คือการแตก ซึ่งมีอันตรายถึงชีวิต เลือดจำนวนมากจะไหลเข้าไปในช่องท้อง ทำให้เสียชีวิตได้ภายในเวลาไม่กี่นาที อัตราตายของผู้ป่วย AAA แตก ที่เข้ารับการรักษาในโรงพยาบาลอยู่ที่ 60-90%

การผ่าตัดรักษา AAA มีความเสี่ยงสูงมาก ศัลยแพทย์มักให้คำแนะนำว่าผู้ป่วยที่มี AAA ขนาดใหญ่ (เส้นผ่านศูนย์กลางมากกว่า 5.5 เซนติเมตร) จะมีความเสี่ยงที่จะเกิดการแตกมากกว่าความเสี่ยงที่จะเกิดผลแทรกซ้อนจากการผ่าตัด วิธีการผ่าตัดทำได้ทั้งแบบเปิดหน้าท้องเข้าไปซ่อมแซมหลอดเลือด และแบบ endovascular ที่สอดหลอดเลือดเข้าไปทางหลอดเลือดแดงขาหนีบแล้วไปขึ้นรูปภายใน
## อ้างอิง

## แหล่งข้อมูลอื่น

* Cochrane Peripheral Vascular Diseases Review Group 

หมวดหมู่:โรคของเอออร์ตา
หมวดหมู่:ศัลยศาสตร์หลอดเลือด
ชิปมังก์

**ชิปมังก์** () เป็นกระรอกขนาดเล็กเผ่าย่อยหนึ่ง อยู่ในเผ่าย่อย *Tamiina* จัดเป็นกระรอกดินจำพวกหนึ่ง กระจายพันธุ์เฉพาะในทวีปอเมริกาเหนือ และบางชนิดพบได้ในทวีปเอเชียตอนบนและตะวันออก 

ชิปมังก์มีลักษณะคล้ายกับกระเล็น (*Tamiops* spp.) ซึ่งเป็นกระรอกต้นไม้และพบได้ในเอเชียอาคเนย์ คือ เป็นกระรอกขนาดเล็ก และมีลายแถบเป็นริ้วสีขาวและดำคล้ำลากผ่านบริเวณใบหน้าทั้งสองด้าน, หลัง และหาง สีขนตามลำตัวจะแตกต่างกันออกไปตั้งแต่สีเทาจนถึงสีน้ำตาลออกแดงต่างกันตามแต่ชนิด ขนาดโดยเฉลี่ย ความยาวลำตัวประมาณ 8–11.5 นิ้ว มีหางที่มีขนเป็นพวงฟูต่างจากกระเล็น ความยาวประมาณ 3–4 นิ้ว นอกจากนี้แล้วชิปมังก์ยังมีกระพุ้งแก้มที่ใช้สำหรับเก็บอาหารได้อีกด้วย

ชิปมังก์จะสร้างโพรงในระดับต่ำกว่าพื้นดิน ทางเข้าจะมีการปิดบังไว้ใต้ก้อนหินหรือพุ่มไม้ต่าง ๆ เป็นอย่างดี แม้จะอยู่ในโพรงแล้วก็ตาม ชิปมังก์ก็ยังเป็นสัตว์ที่ตื่นตัวตลอดเวลา มีการระแวดระวังภัยสูง เป็นสัตว์ที่กินอาหารได้หลากหลาย แต่ส่วนมากจะเป็น ลูกไม้ชนิดต่าง ๆ แม้กระทั่งลูกไม้ที่มีเปลือกแข็ง, ถั่ว, เมล็ดพืช, ข้าว, ไข่นก, แมลง แม้กระทั่งเห็ดรา

มีฤดูผสมพันธุ์ ในช่วงต้นฤดูใบไม้ผลิของทุกปี ตัวเมียจะออกลูกครอกละ 2–8 ตัว ลูกชิปมังก์จะอยู่กับพ่อแม่เป็นเวลา 2 เดือนและหลังจากนั้นจะจากไปหาอาหารด้วยตนเอง หลังจากผ่านไป 5 เดือน ชิปมังก์วัยอ่อนจะเจริญเติบโตจนมีขนาดตัวโตเต็มวัย ในช่วงฤดูหนาวที่อากาศหนาว อาหารหายาก จะเข้าสู่การจำศีลด้วยการนอนอยู่นิ่ง ๆ ในโพรงของตัวเอง จนกว่าจะถึงฤดูร้อน ชิปมังก์มีอายุขัยโดยเฉลี่ยประมาณ 2–3 ปี

## การจำแนก
สกุล *[[Eutamias]]*
**[[Eutamias sibiricus]]*

สกุล *[[Tamias striatus|Tamias]]*
**[[Tamias striatus]]*
*†*[[Tamias aristus]]*
สกุล *[[Neotamias]]*
**[[Neotamias senex]]*
**[[Neotamias alpinus]]*
**[[Neotamias bulleri]]*
**[[Neotamias obscurus]]*
**[[Neotamias dorsalis]]*
* *[[Neotamias quadrivittatus]]*
**[[Neotamias durangae]]*
**[[Neotamias cinereicollis]]*
**[[Neotamias canipes]]*
**[[Neotamias rufus]]*
**[[Neotamias minimus]]*
**[[Neotamias speciosus]]*
**[[Neotamias quadrimaculatus]]*
**[[Neotamias palmeri]]*
**[[Neotamias panamintinus]]*
**[[Neotamias merriami]]*
**[[Neotamias ruficaudus]]*
**[[Neotamias siskiyou]]*
**[[Neotamias sonomae]]*
**[[Neotamias townsendii]]*
**[[Neotamias umbrinus]]*
**[[Neotamias ochrogenys]]*
**[[Neotamias amoenus]]*

## ในวัฒนธรรมร่วมสมัย
ชิปมังก์ได้ถูกสร้างเป็นแอนิเมชันของวอลต์ดีสนีย์ชุด *[[ชิปกับเดล]]* ที่เป็นชิปมังก์ 2 ตัวที่เป็นคู่หูกัน และ*[[อัลวินกับสหายชิพมังค์]]* ที่เป็นกลุ่มชิปมังก์ 3 ตัว ที่เป็นนักร้องประสานเสียง

## อ้างอิง

## แหล่งข้อมูลอื่น

หมวดหมู่:สัตว์ที่พบในทวีปอเมริกาเหนือหมวดหมู่:สัตว์ที่พบในเอเชียตะวันออก
นอวีซาด

**นอวีซาด** () เป็นเมืองในประเทศเซอร์เบีย และเป็นเมืองหลวงของจังหวัดปกครองตนเองวอยวอดีนา ตั้งอยู่ริมฝั่งแม่น้ำดานูบ ทางตอนเหนือของประเทศ มีพื้นที่ 1,105 ตารางกิโลเมตร และมีประชากร 368,967 คน

นอวีซาดก่อตั้งขึ้นในปี 1694 เมื่อพ่อค้าชาวเซิร์บก่อตั้งนิคมข้ามแม่น้ำดานูบจากป้อมเปโตรวาราดิน ซึ่งเป็นฐานทัพทางยุทธศาสตร์ของฮาพส์บวร์ค ในศตวรรษต่อมา ที่นี่กลายเป็นศูนย์กลางการค้า การผลิต และวัฒนธรรมที่สำคัญ และในอดีตได้รับการขนานนามว่า เอเธนส์แห่งเซอร์เบีย เมืองนี้ได้รับความเสียหายอย่างหนักในการปฏิวัติปี 1848 แต่ได้รับการสร้างขึ้นใหม่และบูรณะในเวลาต่อมา ปัจจุบัน นอวีซาดเป็นศูนย์กลางอุตสาหกรรมและการเงินที่สำคัญต่อเศรษฐกิจเซอร์เบีย ร่วมกับเมืองหลวงของเซอร์เบียคือเบลเกรด

นอวีซาดเป็นเมืองหลวงเยาวชนยุโรปในปี 2019 และเป็นเมืองหลวงทางวัฒนธรรมของยุโรปในปี 2022 และกลายเป็นเมืองแห่งสื่อศิลปะสร้างสรรค์ของยูเนสโกในปี 2023
## ภูมิอากาศ

## อ้างอิง

หมวดหมู่:เมืองในประเทศเซอร์เบีย
หมวดหมู่:เมืองหลวงทางวัฒนธรรมของยุโรป
กอมรัต

**กอมรัต** (; ) เป็นนครและเทศบาลในประเทศมอลโดวา และเป็นเมืองหลักของหน่วยดินแดนปกครองตนเองกากาอูซียา ตั้งอยู่ทางตอนใต้ของประเทศ ใน ค.ศ. 2014 กอมรัตมีประชากร 20,113 คน ส่วนใหญ่เป็นชาวกากาอุซ

## ประชากร

*1989: 25,800 (สำมะโนทางการ)

*1991: 27,500 (ประมาณ)
*1996: 27,400 (ประมาณ)
*2004: 23,429 (สำมะโนทางการ)
*2006: 22,369 (ประมาณ)
*2011: 24,135 (ประมาณ)
*2014: 20,113 (สำมะโนทางการ)

## ภูมิอากาศ

## อ้างอิง

## แหล่งข้อมูลอื่น
*เว็บไซต์ทางการ

หมวดหมู่:เมืองในประเทศมอลโดวา
เวโน

300px|thumb|ท่าอากาศยานนานาชาติชุก

**เวโน** () เป็นเทศบาลเกาะของรัฐชุกซึ่งเป็นรัฐหนึ่งในประเทศไมโครนีเชีย นอกจากนี้ยังเป็นศูนย์กลางการค้าและยังเป็นเมืองหลวงของรัฐด้วย เวโนเป็นเกาะที่มีประชากรมากที่สุดเป็นอันดับสองของประเทศ มีประชากร 13,856 คน

หมวดหมู่:เมืองในประเทศไมโครนีเชีย
ซานตากรุซเดลาซิเอร์รา

350px|thumb|ซานตากรุซเดลาซิเอร์รา

**ซานตากรุซเดลาซิเอร์รา** () เป็นเมืองที่ใหญ่ที่สุดของประเทศโบลิเวีย มีพื้นที่ 535 ตารางกิโลเมตร มีประชากร 1,616,063 คน เมืองนี้เป็นหนึ่งในเมืองที่เจริญเติบโตเร็วที่สุดในโลก ที่นี้ผลิตสินค้าเกือบร้อยละ 35 ของผลิตภัณฑ์มวลรวมภายในประเทศโบลิเวีย  และได้รับการลงทุนโดยตรงจากต่างประเทศกว่าร้อยละ 40 ของทั้งหมดในประเทศ ทำให้เมืองนี้เป็นศูนย์กลางธุรกิจของประเทศโบลิเวีย

หมวดหมู่:เมืองในประเทศโบลิเวีย
บีร์กีร์การา

**บีร์กีร์การา** () หรือชื่อย่อ **บีการา** () เป็นเมืองแห่งหนึ่งในภาคกลางของประเทศมอลตา นับเป็นเมืองที่มีประชากรมากเป็นอันดับที่สองของเกาะมอลตา ด้วยจำนวนประชากร 23,034 คนเมื่อเดือนมีนาคม ค.ศ. 2018 ตัวเมืองประกอบด้วยเขตนักบุญทั้งหมดสี่เขต ได้แก่ นักบุญเฮเลน, นักบุญโยเซฟผู้ทรงงาน, อาวร์เลดีออฟเมาท์คาร์เมล และนักบุญแมรี คำขวัญประจำเมืองคือ *In hoc signo vinces* ตราสัญลักษณ์เป็นรูปกากบาทสีแดงซึ่งมีมงกุฎประดับข้างบน

## อ้างอิง

## แหล่งข้อมูลอื่น

* Birkirkara Football Club
* Birkirkara Ultras 1997
* Birkirkara St. Joseph Sports Club  

หมวดหมู่:เมืองในประเทศมอลตา
โดกานา

**โดกานา** () เป็นเมืองที่ใหญ่ที่สุดของประเทศซานมารีโน ตั้งอยู่ทางตอนเหนือของประเทศ มีประชากรราว 7,000 คน เมืองนี้ตั้งอยู่ริมชายแดนทางเหนือของซานมารีโนที่ติดกับอิตาลี และเป็นที่ตั้งถิ่นฐานของประชากรมากที่สุดในประเทศ

หมวดหมู่:เมืองในประเทศซานมารีโน
หมื่นขับคำหวาน (เจิม นาคมาลัย)

**หมื่นขับคำหวาน (เจิม นาคมาลัย)** เป็นนักขับเสภาคนสำคัญ สมัยรัชกาลที่ 6 มีชื่อเสียงมาก ทางเสภาของท่านตกทอดมายัง ครูศิริ วิชเวช ผ่านทางครูเจือ นาคมาลัย ผู้เป็นหลานของท่าน ผลงานของท่านยังปรากฏอยู่ในแผ่นเสียงตรา พาโลโฟน และตราโอเดี้ยนที่อัดราว พ.ศ. 2468 ณ โรงละครสวนมิสกวัน ก่อนพระยาประสานดุริยศัพท์ถึงแก่กรรมราว 1 ปี
หมวดหมู่:นักขับเสภา
หมวดหมู่:ศิลปินชาวไทย
หมวดหมู่:บรรดาศักดิ์ชั้นหมื่น
ดูอาลา

**ดูอาลา** เป็นเมืองที่ใหญ่ที่สุดในแคเมอรูนและเป็นเมืองหลวงทางเศรษฐกิจ นอกจากนี้ยังเป็นเมืองหลวงของภูมิภาคลีตอราลของแคเมอรูนอีกด้วย ดูอาลาเป็นที่ตั้งของท่าเรือที่ใหญ่ที่สุดของแอฟริกากลางและมีสนามบินนานาชาติหลักอย่างสนามบินนานาชาติดูอาลา (DLA) ดูอาลานั้นเป็นเมืองหลวงทางการค้าและเศรษฐกิจของแคเมอรูน ข้อมูลเมื่อปี 2015 เมืองนี้และพื้นที่โดยรอบมีประชากรประมาณ 5,768,400 คน เมืองนี้ตั้งอยู่บนปากแม่น้ำวูรี และมีสภาพอากาศแบบเขตร้อน
## อ้างอิง

หมวดหมู่:เมืองในประเทศแคเมอรูน
สโมสรฟุตบอลแมนเชสเตอร์ยูไนเต็ดในฤดูกาล 2012–13

**[[สโมสรฟุตบอลแมนเชสเตอร์ยูไนเต็ด]] ในฤดูกาล 2012–13** นับเป็นฤดูกาลที่ 21 ในรายการพรีเมียร์ลีก และฤดูกาลที่ 38 ติดต่อกันในลีกสูงสุดของฟุตบอลอังกฤษ

เมื่อวันที่ 8 พฤษภาคม พ.ศ. 2556 เซอร์ อเล็กซ์ เฟอร์กูสัน ผู้จัดการทีมของยูไนเต็ด ซึ่งดำรงตำแหน่งมาอย่างยาวนานถึง 26 ปีครึ่ง ออกมาประกาศว่าเขาเตรียมจะวางมือจากการทำหน้าที่ โดยในวันต่อมา (9 พฤษภาคม) สโมสรก็ประกาศแต่งตั้งเดวิด มอยส์ ของเอฟเวอร์ตัน เข้ามาสานงานต่อจากเฟอร์กูสันในฤดูกาล 2013–14

## นัดก่อนเปิดฤดูกาลและนัดกระชับมิตร

## พรีเมียร์ลีก

## เอฟเอ คัพ

## ลีก คัพ

## ยูฟ่า แชมเปี้ยนส์ ลีก
### รอบแบ่งกลุ่ม

### รอบน็อกเอาต์

## สถิติ ผู้เล่น

สถิติทั้งหมดคิดคำนวณเมื่อวันที่ 19 พฤษภาคม 2556

## การซื้อ-ขายนักเตะ

### เข้า

### ออก

### ผู้เล่นที่ถูกยืมตัว

## อ้างอิง

2012–13
แมนเชสเตอร์ยูไนเต็ด
แมนเชสเตอร์ยูไนเต็ด
สื่อเก่า

**สื่อเก่า** () หรือ **สื่อมรดก, สื่อมรดกตกทอด** () หมายถึงวิธีการดั้งเดิมของการสื่อสารและการแสดงออกที่มีมาตั้งแต่ก่อนสื่อใหม่บนอินเทอร์เน็ตจะมาถึง อุตสาหกรรมที่โดยทั่วไปพิจารณาว่าเป็นส่วนหนึ่งของสื่อเก่าเช่น โทรทัศน์แพร่สัญญาณและโทรทัศน์ผ่านสายเคเบิล วิทยุ สตูดิโอบันทึกเสียงและสตูดิโอภาพยนตร์ หนังสือพิมพ์ นิตยสาร หนังสือและสิ่งตีพิมพ์อื่น ๆ เป็นส่วนใหญ่ สื่อเก่ามีแนวโน้มว่าจะลดลงเรื่อย ๆ ซึ่งจะผันตัวไปเป็นสื่อใหม่แทน

## แหล่งข้อมูลอื่น
* สื่อเก่าสามารถอยู่รอดในโลกใหม่ได้อย่างไร, *[[Wall Street Journal]]*

หมวดหมู่:สื่อมวลชน
ตำบลหนองฉลอง

**ตำบลหนองฉลอง** เป็นตำบลหนึ่งในอำเภอขุขันธ์ มีพื้นที่ทั้งหมด 15,745 ไร่ เดิมเป็นพื้นที่ส่วนหนึ่งของนิคมสร้างตนเองปรือใหญ่ ก่อตั้งขึ้นเมื่อปี พ.ศ. 2534 โดยแยกออกจากตำบลห้วยใต้และตำบลนิคมพัฒนา

## ที่ตั้งและอาณาเขต
ตำบลหนองฉลลองตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
*ทิศเหนือ ติดต่อกับ ตำบลห้วยเหนือ ตำบลสะเดาใหญ่ อำเภอขุขันธ์
*ทิศตะวันออก ติดต่อกับ ตำบลตาอุด อำเภอขุขันธ์
*ทิศใต้ ติดต่อกับ ตำบลนิคมพัฒนา อำเภอขุขันธ์
*ทิศตะวันตก ติดต่อกับ ตำบลห้วยใต้ อำเภอขุขันธ์

## การปกครอง
ตำบลหนองฉลองแบ่งพื้นที่การปกครองออกเป็น 10 หมู่บ้าน ได้แก่
* หมู่ที่ 1 บ้านนิคมซอย 1
* หมู่ที่ 2 บ้านนิคมซอย 2
* หมู่ที่ 3 บ้านนิคมซอย 3
* หมู่ที่ 4 บ้านนิคมซอย 4
* หมู่ที่ 5 บ้านตรอย
* หมู่ที่ 6 บ้านนิคมซอยกลาง
* หมู่ที่ 7 บ้านนิคมซอยศูนย์
* หมู่ที่ 8 บ้านนิคมหนองฉลอง
* หมู่ที่ 9 บ้านนิคมเขตสาม สายเอก
* หมู่ที่ 10 บ้านหนองโพธิ์

## การสาธารณสุข
ประกอบด้วยโรงพยาบาลชุมชนขนาด 120 เตียง 1 แห่ง คือ
*โรงพยาบาลขุขันธ์ 
โรงพยาบาลส่งเสริมสุขภาพตำบล 2 แห่ง คือ
*โรงพยาบาลส่งเสริมสุขภาพตำบลนิคมซอยกลาง
*โรงพยาบาลส่งเสริมสุขภาพตำบลตรอย

## การศึกษา
สำนักงานเขตพื้นที่การศึกษาประถมศึกษา 1 แห่ง
*สำนักงานเขตพื้นที่การศึกษาประถมศึกษาศรีสะเกษ เขต 3 รับผิดชอบดูแลสถานศึกษาระดับประถมศึกษาในพื้นที่ 4 อำเภอ ได้แก่ ขุขันธ์ ปรางค์กู่ ไพรบึง และภูสิงห์
สถานศึกษาระดับประถมศึกษา 3 แห่ง
*โรงเรียนนิคม 3 (กรมประชาสงเคราะห์)
*โรงเรียนนิคม 4
*โรงเรียนบ้านตรอย
สถานศึกษาระดับอาชีวะศึกษา 1 แห่ง
*วิทยาลัยการอาชีพขุขันธ์

## การศาสนา
ได้แก่
*วัดนิคมสายเอก
*ที่พักสงฆ์ทุ่งอินทราวาส
*ที่พักสงฆ์ชัยมงคลพัฒนาราม

## การคมนาคม
*ทางหลวงแผ่นดินหมายเลข 24 (สีคิ้ว-อุบลราชธานี)
*ทางหลวงแผ่นดินหมายเลข 220 (ศรีสะเกษ-ขุขันธ์)
*ทางหลวงแผ่นดินหมายเลข 2157 (ขุขันธ์-โคกตาล)

## ความปลอดภัย
*เป็นที่ตั้งของสถานีตำรวจภูธรปรือใหญ่ ซึ่งรับผิดชอบในพื้นที่ 5 ตำบล ได้แก่ ตำบลปรือใหญ่ นิคมพัฒนา หนองฉลอง ตาอุด และศรีตระกูล

## สถานที่สำคัญอื่น ๆ
*สถานคุ้มครองคนไร้ที่พึ่งปรือใหญ่
*สำนักงานเกษตรอำเภอขุขันธ์

หนองฉลอง
หนองฉลอง
เพื่อนร่วมห้อง

**เพื่อนร่วมห้อง**, **เพื่อนร่วมหอ**, **เพื่อนร่วมบ้าน** หมายถึงบุคคลผู้ร่วมอาศัยอยู่ในห้องพักเดียวกันในห้องอยู่อาศัย หอพัก หรือบ้านเป็นต้น เหตุผลหลักของการมีเพื่อนร่วมห้องคือ ช่วยลดภาระค่าใช้จ่ายของการเช่าห้อง หากพิจารณาตลาดห้องเช่า ห้องในอะพาร์ตเมนต์ที่มีเตียงนอนสองหรือสามเตียงจะมีค่าเช่ารายเดือนตามสัดส่วนถูกกว่าอะพาร์ตเมนต์ที่มีเตียงนอนเดียว หรือพูดอีกนัยหนึ่งคือ ถึงแม้จะมีเตียงนอนสามเตียง ค่าเช่ามากกว่าเตียงนอนเดียว แต่ราคาก็จะไม่มากถึงสามเท่า และเมื่อเพื่อนร่วมห้องหารค่าเช่าด้วยกัน ค่าใช้จ่ายต่อคนก็จะน้อยกว่า แต่ก็แลกกับความเป็นส่วนตัวที่ลดลงไป นอกจากนี้ยังมีการจูงใจอย่างอื่นเช่น การเพิ่มความรื่นรมย์ได้มากกว่าการอยู่คนเดียว การช่วยแบ่งเบางานบ้าน และการมีสัมพันธไมตรีต่อผู้อื่น

## ผู้ที่อาศัยอยู่กับเพื่อนร่วมห้อง
เพื่อนร่วมห้องโดยทั่วไปมักเป็นผู้ใหญ่วัยหนุ่มสาวที่เป็นโสด ซึ่งรวมไปถึงนักเรียนนักศึกษาและคนทำงาน ส่วนผู้ใหญ่วัยกลางคนหรือวัยสูงอายุที่โสด หย่าร้าง หรือม่าย ก็ใช่ว่าพบได้ยากที่จะมีเพื่อนร่วมห้อง อย่างไรก็ดี คู่สมรสที่ได้แต่งงานแล้วมักจะเลิกอาศัยอยู่กับเพื่อนร่วมห้อง โดยเฉพาะอย่างยิ่งเมื่อพวกเขาต้องการมีลูก

ผู้คนจำนวนมากที่ย้ายไปอาศัยอยู่ในเมืองใหญ่หรือต่างประเทศ อาจตัดสินใจหาเพื่อนมาร่วมอยู่อะพาร์ตเมนต์หรือบ้านด้วยเพื่อไม่ให้เกิดความเปล่าเปลี่ยว

การมีเพื่อนร่วมห้องเป็นจุดอ้างอิงที่สามัญพอสมควรในวัฒนธรรมตะวันตก ผู้ใหญ่วัยหนุ่มสาวส่วนใหญ่ในสหรัฐอเมริกาเคยใช้ชีวิตในช่วงเวลาสั้น ๆ ช่วงเวลาหนึ่งเป็นอย่างน้อยอาศัยอยู่กับเพื่อนร่วมห้อง หลังจากที่พวกเขาออกจากบ้านของครอบครัว เพราะฉะนั้นจึงทำให้นวนิยาย ภาพยนตร์ ละคร และรายการโทรทัศน์หลายเรื่องใช้เพื่อนร่วมห้องเป็นหลักการพื้นฐานหรือกลไกโครงเรื่อง (plot device) เช่นซีรีส์ยอดนิยมอย่างเฟรนด์ส การร่วมอาศัยในบ้านหรืออะพาร์ตเมนต์ก็พบได้ทั่วไปอย่างยิ่งในกลุ่มประเทศยุโรปอย่างเช่นประเทศฝรั่งเศส ( *การเช่าร่วม*) หรือประเทศเยอรมนี ( *ชุมชนอาศัย[อยู่ด้วยกัน]*) เว็บไซต์หลายเว็บไซต์เป็นผู้เชี่ยวชาญในการจัดหาเพื่อนร่วมห้อง ในทางตรงข้าม บุคคลไม่ว่าวัยใดที่อาศัยอยู่กับเพื่อนร่วมห้องก็พบได้น้อยในบางประเทศ ตัวอย่างเช่นประเทศญี่ปุ่น ที่ซึ่งอะพาร์ตเมนต์ห้องเดี่ยวสำหรับคนเดียวมีมากมาย

หมวดหมู่:วัฒนธรรมของนักเรียน
หมวดหมู่:สภาวะความเป็นอยู่
หมวดหมู่:มนุษยสัมพันธ์
หมวดหมู่:เศรษฐศาสตร์ครอบครัว
สนามกีฬาหนองปรือ

**สนามกีฬาหนองปรือ** () หรือ สนามกีฬาเทศบาลเมืองหนองปรือ เป็นสนามฟุตบอลตั้งอยู่ที่ จังหวัดชลบุรี ประเทศไทย ในอดีตเคยเป็นสนามเหย้าของสโมสรฟุตบอลพัทยา ยูไนเต็ด (ก่อตั้ง พ.ศ. 2551) จาก ไทยลีก ในปัจจุบันเป็นสนามเหย้าของสโมสรฟุตบอลพัทยา ยูไนเต็ด (ก่อตั้ง พ.ศ. 2566) จากไทยลีก 2 และสโมสรฟุตบอลบีเอฟบี พัทยา ซิตี้ จากไทยลีก 3 มีความจุทั้งหมด 6,000 ที่นั่ง

## แหล่งข้อมูลอื่น
* http://www.goal.com/th/news/4280/%E0%B8%9F%E0%B8%B8%E0%B8%95%E0%B8%9A%E0%B8%AD%E0%B8%A5%E0%B9%84%E0%B8%97%E0%B8%A2/2012/12/29/3634747/%E0%B8%9E%E0%B8%B1%E0%B8%97%E0%B8%A2%E0%B8%B2%E0%B8%97%E0%B8%B8%E0%B9%88%E0%B8%A1%E0%B8%AD%E0%B8%B5%E0%B8%814%E0%B8%A5%E0%B9%89%E0%B8%B2%E0%B8%99%E0%B8%9B%E0%B8%A3%E0%B8%B1%E0%B8%9A%E0%B8%AB%E0%B8%99%E0%B8%AD%E0%B8%87%E0%B8%9B%E0%B8%A3%E0%B8%B7%E0%B8%AD%E0%B9%80%E0%B8%A5%E0%B9%87%E0%B8%87%E0%B9%80%E0%B8%9E%E0%B8%B4%E0%B9%88%E0%B8%A1%E0%B8%AD%E0%B8%B1%E0%B8%92%E0%B8%88%E0%B8%B1%E0%B8%99%E0%B8%97%E0%B8%A3%E0%B9%8C=พัทยาทุ่มอีก4ล้านปรับหนองปรือเล็งเพิ่มอัฒจันทร์]

ห
หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามรักบี้ยูเนียนในประเทศไทย
หมวดหมู่:สิ่งก่อสร้างในอำเภอบางละมุง
หมวดหมู่:สโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:สโมสรฟุตบอลพัทยา ยูไนเต็ด (ก่อตั้ง พ.ศ. 2566)
หมวดหมู่:สนามกีฬาที่สร้างเสร็จในปี พ.ศ. 2542
หมวดหมู่:ก่อตั้งในประเทศไทยในปี พ.ศ. 2542
สนามกีฬากลางจังหวัดสุพรรณบุรี

**สนามกีฬากลางจังหวัดสุพรรณบุรี** (เดิมชื่อ สนามกีฬาสงครามโลกครั้งที่ 2 จังหวัดสุพรรณบุรี) เป็นสนามกีฬาเอนกประสงค์ ตั้งอยู่ที่ จังหวัดสุพรรณบุรี ประเทศไทย ซึ่งสนามแห่งนี้เป็นสนามฟุตบอลสนามเหย้าของสโมสรฟุตบอลสุพรรณบุรีปัจจุบันมีความจุทั้งหมด 15,279 ที่นั่ง

## การแข่งขันระดับทีมชาติ

## อ้างอิง

## แหล่งข้อมูลอื่น
*Stadium information 

หมวดหมู่:สนามฟุตบอลในประเทศไทย
หมวดหมู่:สนามฟุตบอลไทยลีก
หมวดหมู่:สนามกีฬาในจังหวัดสุพรรณบุรี
หมวดหมู่:สโมสรฟุตบอลสุพรรณบุรี
หมวดหมู่:สนามกีฬาอเนกประสงค์ในประเทศไทย
หมวดหมู่:สิ่งก่อสร้างในอำเภอเมืองสุพรรณบุรี
หมวดหมู่:ก่อตั้งในประเทศไทยในปี พ.ศ. 2490
หมวดหมู่:สนามกีฬาที่สร้างเสร็จในปี พ.ศ. 2490
เขตมิสซังราชบุรี

**เขตศาสนปกครองราชบุรี** (เดิมเรียกว่า**เขตมิสซังราชบุรี**) ชาวคาทอลิกเรียกว่า**สังฆมณฑลราชบุรี** เป็นมุขมณฑลโรมันคาทอลิกในประเทศไทย มีพื้นที่ครอบคลุม 4 จังหวัด ได้แก่ จังหวัดราชบุรี จังหวัดกาญจนบุรี จังหวัดเพชรบุรี และจังหวัดสมุทรสงคราม

**[[สำนักมิสซัง]]คาทอลิกราชบุรี** ตั้งอยู่ที่ 31/2-4 ถนนสมบูรณ์กุล ตำบลหน้าเมือง อำเภอเมืองราชบุรี จังหวัดราชบุรี 70000 มีพระคุณเจ้าซิลวีโอ สิริพงษ์ จรัสศรี เป็นมุขนายกมิสซัง และมีบาทหลวง เสนอ ดำเนินสดวก เป็นอุปมุขนายก

## มุขนายกมิสซัง
นับตั้งแต่ได้รับสถานะเป็นมุขมณฑล เขตมิสซังราชบุรีมีมุขนายกมิสซังเป็นประมุขมาแล้ว 6 องค์ ดังนี้

## โรงเรียนคาทอลิกในเขตมิสซังราชบุรี

## สถิติ
สถิติมิสซังโรมันคาทอลิกราชบุรี ตั้งแต่ปี พ.ศ. 2556 - 2565 มีดังนี้

## อ้างอิง

ราชบุรี
หมวดหมู่:องค์การในจังหวัดราชบุรี
สนามกีฬากลางจังหวัดราชบุรี

**สนามกีฬากลางจังหวัดราชบุรี** เคยเป็นสนามเหย้าของสโมสรฟุตบอลราชบุรี สโมสรฟุตบอลในไทยลีก และเคยใช้จัดการแข่งขันกีฬาแห่งชาติ ครั้งที่ 34 มีความจุทั้งหมด 15,000 ที่นั่ง

หมวดหมู่:สโมสรฟุตบอลราชบุรี
หมวดหมู่:สนามฟุตบอลในประเทศไทย
หมวดหมู่:สนามกีฬาในจังหวัดราชบุรี
หมวดหมู่:สิ่งก่อสร้างในอำเภอเมืองราชบุรี
โอราซิโอ เอนริเก อักกาบาโย

**โอราซิโอ เอนริเก อักกาบาโย** () นักมวยสากลชาวอาร์เจนตินา

## ประวัติ
อักกาบาโยขึ้นชกมวยสากลอาชีพครั้งแรกเมื่อ 21 กันยายน พ.ศ. 2501 ชนะน็อค เอมิลิโอ อาบิลา ยก 5 และชกชนะเป็นส่วนใหญ่ จนได้ครองแชมป์อาร์เจนตินารุ่นฟลายเวทเมื่อ 1 กรกฎาคม พ.ศ. 2504 ชนะคะแนนการ์โลส โรดริเกซ และได้ครองแชมป์อเมริกาใต้รุ่นฟลายเวทในปีเดียวกันเมื่อเป็นฝ่ายชนะคะแนนอูปิเตร์ มันซิยา

อัคคาวัลโลได้สิทธิ์ชิงแชมป์โลกกับซัลวาโตเร บูร์รูนี ผู้คว้าแชมป์โลกรุ่นฟลายเวทสองสถาบันไปจากโผน กิ่งเพชร แต่บูร์รูนีไม่ยอมป้องกันแชมป์กับอักกาบาโย หันไปป้องกันแชมป์กับวอลเตอร์ แมคโกแวน สมาคมมวยโลกจึงประกาศปลดบูร์รูนี และให้อักกาบาโยขึ้นชิงแชมป์ที่ว่างกับคัตสึโยชิ ทากายามะ  อักกาบาโยจึงได้ชิงแชมป์โลกของสมาคมมวยโลก รุ่นฟลายเวทที่ว่างเมื่อ 1 มีนาคม พ.ศ. 2509 ชนะคะแนน คัตสึโยชิ ทากายามะ ป้องกันตำแหน่งได้สามครั้งก็สละตำแหน่งและประกาศแขวนนวมไปเมื่อ พ.ศ. 2510

## เกียรติประวัติ
* แชมป์อาร์เจนตินารุ่นฟลายเวท (2504)
* แชมป์อเมริกาใต้รุ่นฟลายเวท
** ชิง 2504 ชนะคะแนน อูปิเตร์ ดันชิยา
** สละแชมป์
* แชมป์โลก WBA รุ่นฟลายเวท
** ชิง 1 มีนาคม  2509 ชนะคะแนน คัตสึโยชิ ทากายามะ
** ป้องกันแชมป์ครั้งที่ 1, 15 กรกฎาคม 2509 ชนะคะแนน ฮิโรยูกิ เอบิฮาระ ที่ ญี่ปุ่น
** ป้องกันแชมป์ครั้งที่ 2, 10 ธันวาคม 2509 ชนะคะแนน เอเฟรน ตอร์เรส
** ป้องกันแชมป์ครั้งที่ 3, 13 สิงหาคม 2510 ชนะคะแนน ฮิโรยูกิ เอบิฮาระ ที่ ญี่ปุ่น
** สละแชมป์

## อ้างอิง

## บรรณานุกรม
* สถิติการชกจาก boxrec.com
* ฅนเหล็ก. *ฮอราชิโอ อัคคาวัลโล ยอดไอ้แอ้ดแห่งอาร์เจนตินา*. นิตยสารมวยโลก. ปีที่ 30 ฉบับที่ 1448 6-12 มิถุนายน พ.ศ. 2555 หน้า 46-47

หมวดหมู่:นักมวยสากลชาวอาร์เจนตินา
หมวดหมู่:แชมป์มวยสากลประเทศอาร์เจนตินา
หมวดหมู่:แชมป์มวยสากลทวีปอเมริกาใต้
หมวดหมู่:แชมป์โลก WBA
หมวดหมู่:บุคคลจากบัวโนสไอเรส
เอริค เฮอร์เซเลอร์

**เอริค เฮอร์เซเลอร์** (; 20 มีนาคม ค.ศ. 1968 — ) เป็นผู้จัดการทีมฟุตบอลและอดีตนักฟุตบอลชาวสวิส

## ประวัติ
เฮอร์เซเลอร์เล่นในระดับอาชีพของเขาให้แก่ทีมเอฟซีอาร์เราว์, บีเอสซีโอลด์บอยส์, เอฟซีชาฟฟ์เฮาเซน และเอฟซีลูกาโน ล่าสุดเขาใช้เวลาหกปีในฐานะหมายเลขหนึ่งของเอฟซีวินเทอร์เธอร์ และเคยสร้างผลงานจบลงด้วยการเป็นฝ่ายชนะ 4-0 ในวันที่ 6 พฤษภาคม ค.ศ. 2006 เมื่อครั้งที่พบกับทีมเอซีเบลลินโซนาในระดับอาชีพของเขา เมื่อครั้งที่เขาหมดสัญญา ทางแผงไส้กรอกหลังสนามแข่งเบียร์คูร์เฟอได้เปลี่ยนชื่อเป็น *เอริคส์ วูร์ชตบูเดอ* เพื่อเป็นเกียรติแก่เขา

เขาทำงานหลายปีในฐานะผู้ฝึกสอนผู้รักษาประตูสำหรับทีมเอฟซีเซนต์กัลเลน ก่อนที่สเตฟาโน รัตเซตตี จะเข้ารับหน้าที่ต่อจากเขา และร่วมงานโดยตรงภายหลังจากการเกษียณในฐานะผู้เล่นที่เคยอยู่ร่วมกับทีมเอฟซีวินเทอร์เธอร์

## เกียรติประวัติ
* รองชนะเลิศสวิสคัพ 1 สมัย: ค.ศ. 1994 

## อ้างอิง

## แหล่งข้อมูลอื่น
* 
* Erich Hürzeler in der Datenbank von hattrick.ch

หมวดหมู่:ผู้จัดการทีมฟุตบอลชาวสวิส
หมวดหมู่:ผู้ฝึกสอนผู้รักษาประตูฟุตบอล
หมวดหมู่:บุคคลจากรัฐโซโลทวร์น
ไลอ้อน คอร์ปอเรชัน

**บริษัท ไลอ้อน (ประเทศไทย) จำกัด** เดิมมีชื่อว่า **บริษัท เดอะ ไลอ้อน แฟท แอนด์ ออย (ประเทศไทย) จำกัด** ก่อตั้งขึ้นเมื่อปี พ.ศ. 2510 โดยเป็นการร่วมทุนระหว่าง บริษัท สหพัฒนพิบูล จำกัด และบริษัท เดอะ ไลอ้อน แฟทแอนด์ออย จำกัด ประเทศญี่ปุ่น 

## เริ่มดำเนินการผลิต
เริ่มดำเนินการผลิตครั้งแรกเมื่อวันที่ 5 มีนาคม พ.ศ. 2512 ด้วยการเปิดสายการผลิตแชมพูผงไลอ้อน และผงซักฟอกท้อป ด้วยการให้ความสำคัญกับงานวิจัยพัฒนาผลิตภัณฑ์โดยนำเอาวิทยาการ และสรรหาเทคโนโลยีใหม่ๆ เข้ามาประยุกต์ใช้ ทำให้บริษัทฯ อาทิ น้ำยาล้างจานไลปอนเอฟ น้ำยาขจัดคราบไคลไฟท์ ผงซักฟอกเปาเอ็มวอชที่ใช้สำหรับเครื่องซักผ้าโดยเฉพาะ

บริษัทฯ ได้พัฒนาผลิตภัณฑ์แบรนด์ท้องถิ่น อาทิ ผงซักฟอก "เปาบุ้นจิ้น" หรือ "เปา" ในปัจจุบัน ยังเป็นฐานการผลิตสินค้าท้องถิ่น เช่น โคโดโม เอสเซ้นซ์ โชกุบุสซึ โมโนกาตาริ ซิสเท็มมา ไฮคลาส สินค้าต่าง ๆ เหล่านี้ บริษัทฯ ได้ส่งออกไปจำหน่ายยังประเทศต่างๆ อาทิ สหรัฐอเมริกา สิงคโปร์ มาเลเซีย ฮ่องกง ไต้หวัน ประเทศในแถบตะวันออกกลาง และญี่ปุ่น

## สินค้าของบริษัท ไลอ้อน (ประเทศไทย) จำกัด
***สินค้ากลุ่ม Fabric Care** ได้แก่ ผลิตภัณฑ์ซักผ้า ผงซักฟอก น้ำยาซักผ้า น้ำยาปรับผ้านุ่ม สเปรย์หอมรีดเรียบ เปา โปร เอสเซ้นส์ ไฮคลาส ซื่อสัตย์ ไฟท์

***สินค้ากลุ่ม Home Care** ได้แก่ ผลิตภัณฑ์น้ำยาล้างจาน ทำความสะอาดบ้าน ไลปอนเอฟ ไลปอนเลมอน ลุค โปร

***สินค้ากลุ่ม Personal Care** ได้แก่ ผลิตภัณฑ์ทำความสะอาดร่างกายและผม โชกุบุสซึ โมโนกาตาริ คิวลีน ฟอลเลส

***สินค้ากลุ่ม Oral Care** ได้แก่ ผลิตภัณฑ์ทำความสะอาดปากและฟัน ยาสีฟัน ซิสเท็มมา ซอลส์ แซคท์ ซื่อสัตย์ ไฮเฮิร์บ

***สินค้ากลุ่ม Baby Care** ได้แก่ ผลิตภัณฑ์สำหรับเด็กโคโดโม เซนต์แอนดรูว์

## แหล่งข้อมูล
* Lion Corporation
* Lion Corporation
* Lion Corporation (Thailand) Limited
*Facebook ของบริษัท

หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2461
หมวดหมู่:บริษัทจดทะเบียนในตลาดหลักทรัพย์โตเกียว
ตึกนิวยอร์กเวิลด์

**ตึกนิวยอร์กเวิลด์** () คือ ตึกระฟ้าแห่งหนึ่งในนครนิวยอร์ก สหรัฐ ซึ่งเป็นตึกระฟ้ารุ่นแรกๆ ที่ออกแบบโดยจอร์จ บราวน์ โพสต์ (George B. Post) และเป็นที่ตั้งของหนังสือพิมพ์ "เดอะนิวยอร์กเวิลด์" ซึ่งปัจจุบันเลิกกิจการไปแล้ว 

ตึกนิวยอร์กเวิลด์ เริ่มก่อสร้างเมื่อวันที่ 10 ตุลาคม ค.ศ. 1889 ที่มุมพาร์กโรว์ (Park Row) ใกล้กับถนนแฟรงก์ฟอร์ต (Frankfort street) ในปัจจุบัน สร้างเสร็จเมื่อวันที่ 10 ธันวาคม ค.ศ. 1890 ด้วยความสูง 20 ชั้นในสมัยนั้น หรือเทียบกับความสูง 16 หรือ 18 ชั้นในมาตรฐานปัจจุบัน ตึกนิวยอร์กเวิลด์ยังรู้จักในชื่อ "ตึกพูลิตเซอร์" หลังจากเจ้าของสำนักพิมพ์ โจเซฟ พูลิตเซอร์ มีสำนักงานส่วนตัวบนชั้นสองของโดม ซึ่งสามารถมองลงมายังอาคารอื่น ๆ ตลอดแนวถนน ตึกนิวยอร์กเวิลด์ ถูกรื้อถอนใน ค.ศ. 1955 เพื่อขยายทางลาดเข้าสู่สะพานบรุกลิน

นิวยอร์กเวิลด์
หมวดหมู่:อดีตสิ่งก่อสร้างในนครนิวยอร์ก
ไบรีกี

**ไบรีกี** ()  เป็นหมู่บ้านและเกาะซึ่งเป็นที่ตั้งของเมืองหลวงของประเทศคิริบาส ตั้งอยู่ทางในเขตเซาท์ตาระวา ที่นี่เป็นที่ตั้งของศูนย์กลางการบริหารและที่ทำการรัฐบาลของประเทศคิริบาส และเคยเป็นที่ตั้งของรัฐสภาคิริบาส แต่ปัจจุบันย้ายไปแอมโบซึ่งอยู่ระหว่างไบรีกีและบอนรีกี และที่นี่ยังเป็นที่ตั้งของ มหาวิทยาลัยเซาท์แปซิฟิก แหล่งข้อมูลบางแห่งจึงถือเอาชื่อเกาะนี้เป็นชื่อเมืองหลวงของคิริบาส แต่ประกาศสำนักนายกรัฐมนตรี เรื่อง กำหนดชื่อประเทศ ดินแดน เขตการปกครอง และเมืองหลวง รวมทั้งแหล่งข้อมูลส่วนใหญ่ซึ่งพิจารณาว่าตัวเกาะปะการังตาระวาทั้งเกาะเป็นเขตเมืองหลวง

หมวดหมู่:ประเทศคิริบาส
เซาท์ตาราวา

**เซาท์ตาราวา** ()  เป็นชื่อที่ใช้เรียกบริเวณตอนใต้ของหมู่เกาะปะการังวงแหวนตาราวา ซึ่งเป็นที่ตั้งเมืองหลวงของประเทศคิริบาสที่มีประชากรมากกว่าครึ่งหนึ่งของประเทศ ประกอบไปด้วยเกาะเบติโอ ไบรีกี และบอนรีกี ที่นี่เป็นที่ตั้งสถานที่สำคัญหลายแห่ง เช่น ทำเนียบรัฐบาลคิริบาส รัฐสภา ท่าอากาศยานนานาชาติ แหล่งข้อมูลบางแห่งจึงถือเอาชื่อเกาะนี้เป็นชื่อเมืองหลวงของคิริบาส แต่ประกาศสำนักนายกรัฐมนตรี เรื่อง กำหนดชื่อประเทศ ดินแดน เขตการปกครอง และเมืองหลวง รวมทั้งแหล่งข้อมูลส่วนใหญ่ซึ่งพิจารณาว่าตัวเกาะปะการังตาระวาทั้งเกาะเป็นเขตเมืองหลวง

## อ้างอิง

หมวดหมู่:ประเทศคิริบาส
หมวดหมู่:ภูมิศาสตร์คิริบาส
อัน ชางโฮ

**อัน ชางโฮ** (An Chang-ho; 안창호) เป็นนักชาตินิยมสายกลางของเกาหลี และเป็นนายกรัฐมนตรีในรัฐบาลรักษาการณ์ของเกาหลีเมื่อถูกญี่ปุ่นยึดครอง และเชื่อว่าเขาเป็นผู้แต่งเพลงชาติเกาหลีใต้
## ประวัติ
thumb|left|220px|อัน ชางโฮ พ.ศ. 2480
ชางโฮเกิดเมื่อ พ.ศ. 2421 ใกล้กับกรุงเปียงยาง เขาเรียนในโรงเรียนมิชชันนารีที่โซลก่อนจะหันไปนับถือศาสนาคริสต์ เขาไปศึกษาต่อที่สหรัฐอเมริกาใน พ.ศ. 2445 และกลับมายังเกาหลีใน พ.ศ. 2450 ชางโฮได้พยายามรณรงค์ให้ประชาชนเกิดความรักชาติ จัดตั้งสมาคมประชาชนใหม่ (Sinminhoe) ตั้งโรงเรียนแตซองเพื่อสอนเยาวชนเกี่ยวกับชาตินิยมและวัฒนธรรมเกาหลี เมื่อญี่ปุ่นเข้ายึดครองเกาหลีใน พ.ศ. 2453 ญี่ปุ่นได้ควบคุมเกาหลีอย่างเข้มงวด และปราบปรามการเดินขบวนเรียกร้องเอกราชรวมทั้งสมาคมประชาชนใหม่ด้วย ชางโฮได้หลบหนีไปสหรัฐและตั้งสมาคมแห่งชาติซึ่งเป็นที่รวมขแงนักชาตินิยมเกาหลีที่นิยมตะวันตก

ในช่วงสงครามโลกครั้งที่ 1 นักชาตินิยมเกาหลีได้ขอความช่วยเหลือจากตะวันตกเพื่อต่อต้านญี่ปุ่น การต่อต้านเริ่มขึ้นเมื่อ 8 กุมภาพันธ์ พ.ศ. 2461 โดยนักศึกษาเกาหลีในญี่ปุ่นชุมนุมกันที่กรุงโตเกียวเพื่อเรียกร้องเอกราช และจัดการเดินขบวนเพื่อเรียกร้องเอกราชทั้งในและนอกประเทศเมื่อวันที่ 1 มีนาคม ญี่ปุ่นได้ปราบปรามผู้ชุมนุมประท้วงอย่างรุนแรง

ในเดือนเมษายน พ.ศ. 2462 รี ซิงมันและอัน ชางโฮซึ่งเป็นผู้นำสำคัญในการต่อต้านญี่ปุ่นได้ประชุมกันที่เซี่ยงไฮ้ ประเทศจีนและจัดตั้งรัฐบาลเกาหลีชั่วคราวขึ้น โดยอัน ชางโฮได้เป็นรักษาการณ์นายกรัฐมนตรี แต่การจัดตั้งรัฐบาลช่วคราวนี้ไม่ได้ผลนัก เกิดความขัดแย้งภายในจนต้องสลายตัวไป อัน ชางโฮที่ต้องการปลดปล่อยชาติแบบค่อยเป็นค่อยไปได้ไปจัดตั้งสมาคมคุงมินโฮที่สหรัฐเมื่อพ.ศ. 2468 ต่อมา ใน พ.ศ. 2471 ชางโฮร่วมมือกับคิม กุจัดตั้งพรรคเอกราชเกาหลี เขาถูกญี่ปุ่นจับได้เมื่อ พ.ศ. 2475 ระหว่างลอบเข้าไปวางระเบิดการเดินขบวนฉลองชัยชนะของญี่ปุ่นที่เซี่ยงไฮ้ จึงถูกตัดสินจำคุกจนเสียชีวิตในคุกเมื่อ พ.ศ. 2481 รวมอายุได้ 59 ปี

## อ้างอิง
* อัน ชางโฮ ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539.
## แหล่งข้อมูลอื่น
* The Ahn Chang Ho Website
* Biographical Information 
* Dosan Ahn Chang-ho House 
* Patriot Dosan Ahn Chang-ho Memorial , International Relations Council of Riverside, CA.
* Photos of Riverside Memorial
หมวดหมู่:นักการเมืองเกาหลี
สเตฟาโน รัตเซตตี

**สเตฟาโน รัตเซตตี** (; 13 กันยายน ค.ศ. 1971 – ) เป็นนักฟุตบอลจากประเทศอิตาลี ผู้ซึ่งปัจจุบันเล่นเป็นผู้รักษาประตูให้แก่ทีมอาเอซเซปิซซีเกตโตเน

## ประวัติ
เขาได้รับการเปิดตัวในเซเรียอาในวันสุดท้ายของฤดูกาล 1994–1995 ร่วมกับทีมอูเอซเซเครโมเนเซด้วยการป้องกัน 2 ประตูในรอบชิงชนะเลิศเมื่อครั้งที่พบกับทีมโรมา ส่วนในการแข่งขันฤดูกาล 1995-1996 เขาได้ปรากฏตัว 6 ครั้ง

รวมถึงยังได้ปรากฏตัวก่อน 72 ครั้ง และหลัง 164 ครั้ง ในสวิสซูเปอร์ลีกให้แก่ทีมเอฟซีลูกาโนและเอฟซีเซนต์กัลเลนตามลำดับ

เมื่อครั้งที่หวนกลับไปยังประเทศอิตาลี เขาได้เล่นในเซเรียชิ 2 ของฤดูกาล 2008/2009 โดยเป็นผู้รักษาประตูให้แก่ทีมเซปิซซีเกตโตเน และจบการเล่นระดับอาชีพในลีกขนาดเล็กเมื่อครั้งร่วมกับทีมอาชิดีซันต์'อันเจโล 1907

ส่วนในฤดูกาล 2011–2012 และ 2012–2013 เข้ารับหน้าที่ร่วมกับเอฟซีเซนต์กัลเลนเพื่อเป็นผู้ฝึกสอนการรักษาประตูต่อจากเอริค เฮอร์เซเลอร์

## อ้างอิง

## แหล่งข้อมูลอื่น
* 
* 
* 

หมวดหมู่:นักฟุตบอลชาวอิตาลี
หมวดหมู่:ผู้รักษาประตูฟุตบอล
หมวดหมู่:ผู้ฝึกสอนผู้รักษาประตูฟุตบอล
ภาษาโปรแกรมเชิงความลับ

**ภาษาโปรแกรมเชิงความลับ** (; esolang) เป็นภาษาโปรแกรมที่สร้างขึ้นมาโดยไม่ได้มีวัตถุประสงค์ใช้งานจริง แต่เป็นการสร้างเพื่อความขำขัน เพื่อพิสูจน์แนวคิด หรือไม่ก็เพื่อทดสอบขีดจำกัดของการออกแบบภาษาคอมพิวเตอร์ คำว่า*เชิงความลับ* (esoteric) เป็นการระบุเพื่อแยกแยะกลุ่มภาษานี้กับภาษาโปรแกรมทั่วไปที่มีวัตถุประสงค์ในการใช้งานจริง

## ประวัติ

## ศัพท์ที่เกี่ยวข้องกับภาษาโปรแกรมเชิงความลับ

## ตัวอย่าง
* ภาษาเบรนฟักเป็นภาษาที่มีคอมไพเลอร์ขนาดเล็กมาก และยังมีอักขระเพียง 8 ตัวเท่านั้น ทำให้รหัสอ่านไม่รู้เรื่องเลย ตัวอย่างโปรแกรมที่พิมพ์ข้อความ Hello World คือ
 ++++++++++[>+++++++>++++++++++>+++>+++.>+.+++++++
 ..+++.>++..+++.------.--------.>+.>.

* ภาษาเชกสเปียร์เป็นภาษาที่มีลักษณะคล้ายกับบทละคร การตัดเข้าฉากเปรียบได้กับการใช้คำสั่ง GOTO

## แหล่งข้อมูลอื่น
* เว็บไซต์ esolang

หมวดหมู่:ภาษาโปรแกรมเชิงความลับ
หมวดหมู่:การจำแนกภาษาโปรแกรม
แฮมสเตอร์แคระ

**แฮมสเตอร์แคระ** เป็นสัตว์ฟันแทะขนาดเล็กจำพวกแฮมสเตอร์ (Cricetinae) สามารถแบ่งออกได้เป็น 2 สกุล ได้แก่

สกุล *[[Phodopus]]*
*แฮมสเตอร์แคระแคมป์เบลล์ (*Phodopus campbelli*)
*แฮมสเตอร์แคระรัสเซียนวินเทอร์ไวท์ (*Phodopus sungorus*)
*แฮมสเตอร์โรโบรอฟสกี (*Phodopus roborovskii*)

สกุล *[[Cricetulus]]*
*แฮมสเตอร์แคระธิเบต (*Cricetulus alticola*)
*แฮมสเตอร์แคระจีน (*Cricetulus barabensis*)
*แฮมสเตอร์แคระกัม (*Cricetulus kamensis*)
*แฮมสเตอร์แคระหางยาว (*Cricetulus longicaudatus*)
*แฮมสเตอร์แคระสีเทา (*Cricetulus migratorius*)
*แฮมสเตอร์แคระโซโคลอฟ (*Cricetulus sokolovi*)

หมวดหมู่:แฮมสเตอร์
นกหก

**นกหก** เป็นสกุลของนกปากขอ หรือนกแก้วสกุลหนึ่ง ใช้ชื่อสกุลว่า *Loriculus* จัดอยู่ในวงศ์นกแก้วแท้ (Psittacoidea)

นกหกเป็นนกแก้วขนาดเล็กมีความยาวประมาณ 15 เซนติเมตร (5 นิ้ว) กระจายพันธุ์ตามป่าในทวีปเอเชีย ตั้งแต่เอเชียใต้ จนถึงเอเชียตะวันออกเฉียงใต้ มีหางสั้น มีขนลำตัวทั่วไปสีเขียว แต่ก็มีสีอื่น ๆ ตรงส่วนหัวต่างกันไปตามชนิด เป็นนกที่สามารถใช้จะงอยปากและกรงเล็บขาเกาะเกี่ยวต้นไม้ในลักษณะตีลังกาได้ รวมถึงนอนหลับในท่านี้ อันเป็นที่มาของชื่อ 

## การจำแนก
แบ่งออกได้เป็น 12 ชนิด พบในประเทศไทย 2 ชนิด จัดเป็นสัตว์ป่าคุ้มครองทั้ง 2 ชนิด 

**[[Loriculus amabilis]]* Wallace, 1862 – นกหกมอลลัสคัน	 
**[[Loriculus aurantiifrons]]* Schlegel, 1871 - นกหกหน้าสีส้ม	 
**[[Loriculus beryllinus]]* (J. R. Forster, 1781) – นกหกศรีลังกา	 
**[[Loriculus camiguinensis]]* Tello, Degner, J. M. Bates & Willard, 2006	 
**[[Loriculus catamene]]* Schlegel, 1871 – นกหกแซงกีร์	 
**[[Loriculus exilis]]* Schlegel, 1866 – นกหกแคระ 
**[[Loriculus flosculus]]* Wallace, 1864 – นกหกวอลเลซ	 
**[[Loriculus galgulus]]* (Linnaeus, 1758) – นกหกเล็กปากดำ (พบในประเทศไทย)
**[[Loriculus philippensis]]* (Statius Muller, 1776) – นกหกฟิลิปปิน	 
**[[Loriculus pusillus]]* G. R. Gray, 1859 – นกหกท้องเหลือง	 
**[[Loriculus stigmatus]]* (S. Muller, 1843) – นกหกใหญ่, นกหกซิลิเบส
**[[Loriculus vernalis]]* (Sparrman, 1787) – นกหกเล็กปากแดง (พบในประเทศไทย)

ขณะที่นกหกใหญ่ (*Psittinus cyanurus*) ซึ่งเป็นอีกชนิดที่พบได้ในประเทศไทย จะจัดอยู่ในสกุล *Psittinus*

## อ้างอิง

## แหล่งข้อมูลอื่น

หมวดหมู่:นกแก้ว
Matrix of Leadership

**เมททริกซ์แห่งจิตพลังผู้นำ** () เป็นสิ่งที่สามารถชุบชีวิต หุ่นยนต์ทรานส์ฟอร์มเมอร์สทุกตัวที่สิ้นชีพ ให้กลับฟื้นคืนชีพขึ้นมาได้

## ประวัติ
ในภาพยนตร์เรื่อง ทรานส์ฟอร์มเมอร์ส อภิมหาสงครามแค้น ก็ได้มีการนำเอาเรื่องราวของ เมททริกซ์แห่งจิตพลังผู้นำ ไว้ในภาพยนตร์เรื่องนี้ด้วย กล่าวคือ เหล่าไพรม์ซึ่งเป็นต้นตระกูลของ ออพติมัส ไพรม์ ได้ตั้งกฏขึ้นเอาไว้ข้อหนึ่งคือ ห้ามทำลายดวงดาวที่มีสิ่งมีชีวิต จนกระทั่งมีหนึ่งในเจ็ดคิดแหกกฏข้อนี้ นั่นคือ เดอะฟอลเล่น เขาคิดแหกกฏเพราะ รังเกียจเผ่าพันธุ์มนุษย์ เดอะฟอลเล่นจึงคิดจะล้างเผ่าพันธุ์โดยการเปิดเครื่องมหาจักรกล ทางเดียวที่จะปลุกมันให้เปิดคือใช้กุญแจในตำนานคือเมททริกซ์แห่งจิตพลังผู้นำนี้เอง จนเกิดสงครามแย่งชิงขุมพลังเมททริกซ์ขึ้นมา เหล่าไพรม์จึงจำต้องขโมยเมททริกซ์ไปซ่อนไว้ให้พ้นจากเดอะ ฟอลเล่น ทำให้เกิดการเสียสละครั้งยิ่งใหญ่คือ เหล่าไพรม์ได้สละชีวิตเพื่อซ่อนรักษาเมททริกซ์ในสุสานที่ผนึกซากจากร่างของพวกเขา สุสานที่ไม่เคยมีใครค้นหาพบ

จนหลายปีผ่านไป แซม วิทวิคกี้ และเพื่อนของเขา รวมทั้งบัมเบิ้ลบี สคิ้ดส์ และ มัดแฟล็ปส์ ซึ่งกำลังตามหาเมททริกซ์ที่ว่านี้ เพื่อนำไปชุบชีวิต อ็อพติมัส ไพรม์ เพราะออพติมัสถูกเมกะทรอน ฆ่าตายเพื่อปกป้องเขา เขาได้ไปพบเมททริกซ์เข้าที่สุสานแห่งไพรม์ที่นั้นเอง แต่เมททริกซ์ได้กลายเป็นธุลีไปแล้วเพราะผ่านกาลเวลามานานหลายปี แต่แซมยังเชื่อมั่นว่ามันยังสามารถช่วยออพติมัสได้ แต่ยังไม่ทันที่จะได้ไปชุบชีวิตอ็อพติมัส เขาถูกเมกะทรอนยิงระเบิดตาย เหล่าไพรม์มาเข้าฝันแซมและกล่าวว่า "เมททริกซ์แห่งจิตพลังผู้นำตามหาไม่ได้ ต้องได้มาด้วยใจ" เหล่าไพรม์ให้แซมรีบกลับเข้าร่างไปหาอ็อพติมัส จนเขาได้ฟื้นขึ้นมาอย่างปาฏิหาริย์ และชุบชีวิตอ็อพติมัสได้

ในภาพยนตร์ทรานส์ฟอร์มเมอร์ส 3 ก็ได้มีเรื่องราวของเมททริกซ์เข้ามาเช่นกัน โดยออพติมัสได้นำเอาเมททริกซ์ นี้ไปใช้ชุบชีวิตเซนตินัล ไพรม์ ให้ฟื้นกลับมา

หมวดหมู่:ทรานส์ฟอร์เมอร์ส
หมวดหมู่:ตัวละครภาพยนตร์
อักษรโวลอฟ

**อักษรอาหรับสำหรับภาษาโวลอฟ** หรือ**อักษรโวโลฟัล** (Wolofal) เป็นอักษรอาหรับรูปแบบหนึ่งสำหรับใช้เขียนภาษาโวลอฟ สิ่งนี้เป็นพื้นฐานของอักษรอยามีในแอฟริกาตะวันตก

อักษรอาหรับนี้เป็นอักษรชนิดแรกที่ใช้เขียนภาษาโวลอฟ แม้ว่าในปัจจุบันจะใช้อักษรละตินเป็นอักษรทางการในเซเนกัล แต่ก็ยังมีการใช้อักษรอาหรับในชนบางกลุ่มเพื่อบ่งถึงวัฒนธรรมอิสลามในหมู่ชาวโวลอฟ

รูปสระสั้นในภาษาอาหรับเขียนอย่างเป็นระบบ แต่เสียง /a,ə/, /i,e,ɛ/ และ /u,o,ɔ/ ไม่มีความแตกต่างซึ่งกันและกัน

## อ้างอิง

* Mamadou Cissé: *« Graphical borrowing and African realities »* in Revue du Musée National d'Ethnologie d'Osaka, Japan, June 2000.
* Mamadou Cissé: *« Écrits et écritures en Afrique de l'Ouest »* in Sud Langues http://www.sudlangues.sn/IMG/pdf/doc-135.pdf  June 2006.
* PanAfriL10n Wolof 

หมวดหมู่:อักษรอาหรับ
หมวดหมู่:ระบบการเขียนในทวีปแอฟริกา
หมวดหมู่:ภาษาโวลอฟ
จิงโจ้ต้นไม้

**จิงโจ้ต้นไม้** () เป็นสัตว์เลี้ยงลูกด้วยนมที่มีกระเป๋าหน้าท้องจำพวกแมคโครพอด ในวงศ์แมคโครโพดิดี (Macropodidae) เช่นเดียวกับจิงโจ้

จิงโจ้ต้นไม้วิวัฒนาการมาจากไซโนเดลฟิส สัตว์เลี้ยงลูกด้วยนมที่มีรูปร่างคล้ายหนู พบซากฟอสซิลที่จีน อายุราว 125 ล้านปีก่อน เช่นเดียวกับจิงโจ้หรือสัตว์มีกระเป๋าหน้าท้องอื่น ๆ แต่แทนที่จะมาใช้ชีวิตอยู่บนพื้นดิน แต่จิงโจ้ต้นไม้กลับขึ้นไปใช้ชีวิตอยู่บนต้นไม้ เหมือนกับไซโนเดลฟิส และวิวัฒนาการร่างกายให้เข้ากับการใช้ชีวิตบนต้นไม้ เชื่อกันว่าจิงโจ้ที่หากินบนพื้นดินหรือวอลลาบี ก็วิวัฒนาการมาจากจิงโจ้ต้นไม้อีกที

จิงโจ้ต้นไม้ มีรูปร่างคล้ายกับลิงโลกใหม่หรือลีเมอร์มากกว่าจะเหมือนจิงโจ้หรือสัตว์มีกระเป๋าหน้าท้องทั่วไป มีหางยาวเอาไว้ถ่วงน้ำหนักขณะทรงตัวบนต้นไม้ มีอุ้งตีนที่อ่อนนุ่มและเล็บตีนหน้าแหลมยาวแข็งแรงใช้ในการเกาะเกี่ยวต้นไม้ จิงโจ้ต้นไม้สามารถกระโดดจากต้นไม้ต้นหนึ่งไปอีกต้นหนึ่งได้อย่างคล่องแคล่ว ได้ไกลถึง 30 ฟุต และสามารถกระโดดขึ้นต้นไม้ที่สูงกว่าถึง 60 ฟุตได้อย่างสบาย ๆ รวมถึงการกระโดดลงมาในแนวดิ่งด้วย แต่ในพื้นราบจะไม่คล่องแคล่วเท่า

จิงโจ้ต้นไม้กินใบไม้, เปลือกไม้ และแมลงเล็ก ๆ เป็นอาหาร  แพร่ขยายพันธุ์ด้วยการออกลูกครั้งละตัว ลูกอ่อนอาศัยอยู่ในกระเป๋าหน้าท้องของแม่จนอายุ 10 เดือน จึงออกมาหากินข้างนอก

จิงโจ้ต้นไม้ พบกระจายพันธุ์ในป่าทึบของนิวกินี และออสเตรเลียทิศตะวันออกเฉียงเหนือแถบรัฐควีนส์แลนด์ และยังพบได้ในเกาะต่าง ๆ ใกล้เคียงกัน เช่น เกาะซูลาเวซี มีขนาดประมาณ 14–77 เซนติเมตร (16–30 นิ้ว) ความยาวหาง 40–87 เซนติเมตร (16–34 นิ้ว) น้ำหนักมากกว่า 14.5 กิโลกรัม (32 ปอนด์) ขึ้นไป ตัวผู้มีขนาดเล็กกว่าตัวเมีย

จิงโจ้ต้นไม้ที่มีอายุยาวนานที่สุดในโลก มีชื่อว่า "แพ็ตตี" อาศัยอยู่ในสวนสัตว์ไมอามี ในรัฐฟลอริดา สหรัฐอเมริกา ในเดือนตุลาคม ค.ศ. 2015 มีอายุถึง 27 ปี 2 เดือน 12 วัน โดยให้ลูกมาแล้วทั้งหมด 4 รุ่น

## การจำแนก
จิงโจ้ต้นไม้ถูกจัดอยู่ในสกุล *Dendrolagus* แบ่งออกได้เป็น 12 ชนิด บางชนิดเป็นสัตว์ที่หายากและเพิ่งค้นพบเมื่อไม่นานมานี้

**[[Dendrolagus bennettianus]]* De Vis, 1886 – จิงโจ้ต้นไม้เบนเน็ตต์ 
**[[Dendrolagus dorianus]]* Ramsay, 1883 – จิงโจ้ต้นไม้โดเรีย 
**[[Dendrolagus goodfellowi]]* Thomas, 1908 – จิงโจ้ต้นไม้กูดเฟลโลว	 
**[[Dendrolagus inustus]]* Müller, 1840 – จิงโจ้ต้นไม้กริซแลดซ์	 
**[[Dendrolagus lumholtzi]]* Collett, 1884 – จิงโจ้ต้นไม้ลุมโฮลซ์	 
**[[Dendrolagus matschiei]]* Forster & Rothschild, 1907 – จิงโจ้ต้นไม้แม็ทซชี
**[[Dendrolagus mbaiso]]* Flannery, Boeadi & Szalay, 1995 – ดินกิโซ่	 

**[[Dendrolagus pulcherrimus]]* Flannery, 1993 – จิงโจ้ต้นไม้ขนคลุมสีทอง	 
**[[Dendrolagus scottae]]* Flannery & Seri, 1990 – เทนคิล	 
**[[Dendrolagus spadix]]* Troughton & Le Souef, 1936 – จิงโจ้ต้นไม้ที่ราบต่ำ	 
**[[Dendrolagus stellarum]]* Flannery & Seri, 1990 – จิงโจ้ต้นไม้เสรี	 
**[[Dendrolagus ursinus]]* (Temminck, 1836) – จิงโจ้ต้นไม้เออร์ซิน

## อ้างอิง

## แหล่งข้อมูลอื่น

หมวดหมู่:แมคโครพอด
หมวดหมู่:สัตว์ที่พบในประเทศออสเตรเลีย
หมวดหมู่:สัตว์ที่พบบนเกาะนิวกินี
สโมสรฟุตบอลนครศรี เฮอริเทจ

**สโมสรฟุตบอล นครศรีเฮอริเทจ** เป็นสโมสรฟุตบอลในประเทศไทย เป็นทีมจากจังหวัดนครศรีธรรมราช ได้เข้ามาร่วมเล่นในลีกภูมิภาค ภาคใต้ 2556

## ประวัติสโมสร
ทีมนครศรี เฮอริเทจ มีประธานสโมรคือ นายพิชัย บุญยเกียรติ เป็นสโมสรฟุตบอลจากจังหวัดนครศรีธรรมราชซึ่งเป็นจังหวัดที่ใหญ่และมีประชากรมากที่สุดของภาคใต้ ซึ่งในอดีตจังหวัดนครศรีธรรมราชคือมหาอำนาจลูกหนังทีมหนึ่งของภาคใต้ สร้างนักเตะชื่อดังมาแล้วมากมาย ไม่ว่าจะเป็น บุญนำ สุขสวัสดิ์ นันทปรีชา คำแหงศิริพงษ์ ศิริรัตน์ นันทวัฒน์ จิตตรง อมฤต เอกวงศ์ สมศักดิ์ น้อยหีด อุดมศักดิ์ ยี่ระเหม เป็นต้น ส่วนทีมจังหวัดก็ไม่น้อยหน้าเพราะเคยได้เข้าชิงชนะเลิศฟุตบอลยามาฮ่าไทยแลนด์คัพมาแล้ว ถึงแม้จะได้เพียงรองแชมป์ แต่ตำแหน่งนักฟุตบอลยอดเยี่ยมก็ตกเป็นของ อนิรุจน์ กลับดี ซึ่งก็สร้างความภูมิใจให้กับชาวนครศรีธรรมราชเป็นอย่างมาก 
สโมสรฟุตบอลนครศรีธรรมราช เริ่มต้นความยิ่งใหญ่ในปี พ.ศ. 2541 ที่สโมสรแห่งนี้ได้รองแชมป์ฟุตบอลยามาฮ่าไทยแลนด์คัพ ครั้งที่ 14 โดยเข้าไปชิงชนะเลิศฟุตบอลยามาฮ่าไทยแลนด์คัพ ครั้งที่ 14 ในวันที่ 2 เมษายน 2541 ที่สนามกีฬา ไทย-ญี่ปุ่น ดินแดง ซึ่งแพ้ให้กับสโมสรฟุตบอลกรุงเทพมหานคร(สโมสรทรัพย์สินส่วนพระมหากษัตริย์)ไป 0-1 โดยในการแข่งขันครั้งนี้สโมสรฟุตบอลนครศรีธรรมราชได้สร้างปรากฏการณ์ในนัดชิงชนะเลิศคือกองเชียร์ที่เป็นคนนครศรีธรรมราชและคนใต้แห่เข้าไปชมเกมนี้กันอย่างล้นหลาม 
ตั้งแต่เวลานั้นเป็นต้นมาเป็นระยะหลายปีวงการฟุตบอลนครศรีธรรมราช เหมือนว่าจะหายไปจากสารบบของวงการฟุตบอลไทย นักเตะของจังหวัดนครศรีธรรมราชกระจัดกระจายไปเล่นให้กับทีมต่างๆ ทั้งในสโมสรที่กรุงเทพหรือจังหวัดอื่นๆอย่างมากมาย ในขณะที่ทีมฟุตบอลเองแทบจะไม่ประสบความสำเร็จถึงแม้จะเป็น การแข่งขันฟุตบอลในรายการต่างๆของภาคใต้ก็ตามที จนกระทั่งปี 2552 ทางสมาคมฟุตบอลแห่งประเทศไทยได้ดำเนินการจัดการแข่งขันฟุตบอลลีกภูมิภาคขึ้นมาแทนการแข่งขันฟุตบอลโปรลีก ซึ่งมีทีมสโมสรฟุตบอลจังหวัดนครศรีธรรมราชโดยนายชัยชนะ เดชเดโช ทำหน้าที่ประธานสโมสรนครศรีธรรมราชเอฟซี แต่ด้วยสิ้นฤดูกาลปี 2555 ทีมสโมสรฟุตบอลจังหวัดนครศรีธรรมราชได้ขอพักทีม ไม่ส่งทีมเข้าแข็งขันฤดูกาลปี 2556
เพื่อความต่อเนื่องของฟุตบอลแห่งนครศรีธรรมราช จึงได้กำเนิดทีมสโมสรฟุตบอลทีมใหม่ชื่อว่า **นครศรี เฮอริเทจ** ในปีพ.ศ. 2556 ภายใต้การบริหารงานของ**สมาคมกีฬาจังหวัดนครศรีธรรมราช** โดยได้รับการยืนยันจาก วิมล นับทอง รองประธานจัดการแข่งขันฟุตบอลเอไอเอส ลีกภูมิภาค ดิวิชั่น 2 โซนภาคใต้ ว่าเกมการแข่งขันฤดูกาลปี 2556 ที่จะเริ่มต้นขึ้นในเดือนกุมภาพันธ์ สโมสรนครศรีธรรมราช เอฟซี จะเปลี่ยนชื่อเป็น **นครศรี เฮอริเทจ** โดยทีมงานชุดใหม่ได้ส่งเรื่องมายังสมาคมฟุตบอลและได้รับการตอบรับเข้าร่วมการแข่งขันแล้ว

## สนามเหย้า
THE SAINT STADIUM (สนามกีฬาองค์การบริหารส่วนจังหวัดนครศรีธรรมราช อ.ร่อนพิบูลย์ จ.นครศรีธรรมราช)

## ผู้เล่นชุดปี 2556
ชุด ลีกภูมิภาค ดิวิชั่น 2 2556

16px

     

#### ย้ายออก

 (ไป  น่าน เอฟซี)
 (ยกเลิกสัญญา)
 (ยกเลิกสัญญา)
 (ยกเลิกสัญญา)
  (ไป  พังงา เอฟซี)
 (ยกเลิกสัญญา)
  (ไป ม.เกษตรศาสตร์)
  (ไป ม.เกษตรศาสตร์)
 (ยกเลิกสัญญา)
 (ยกเลิกสัญญา)
(ยกเลิกสัญญา)
 (ยกเลิกสัญญา)

## แหล่งข้อมูลอื่น
* ข้อมูล Yamaha Thailand Cup 1998 จาก rsssf

นครศรี
น
การกรน

**การกรน** (snoring) เป็นสิ่งผิดปกติ แสดงถึงว่ามี ช่องทางเดินหายใจแคบ ทำให้ เกิดการสั่นสะเทือนของเนื้อเยื่อ ส่วนที่แคบนั้นๆ

## การนอนกรนในเด็ก
การนอนกรนในเด็กมักเกี่ยวข้องกับ การคัดจมูก จากโรคภูมิแพ้ เยื่อบุจมูก หรือไซนัสอักเสบ ต้องนอนอ้าปากหายใจ
ถ้าอาการทางจมูกดี ขึ้น เด็กมักกรนน้อยลงได้บ้าง เด็กบางคนอาจมี ต่อมทอนซิล ต่อมอะดินอยด์ โตมากกว่าปกติ ทำให้
นอนกรน หายใจแรง บางครั้ง ไม่สามารถนอนหงายได้ และจะนอนได้นานในท่าตะแคง หรือนอนคว่ำ
เด็กบางคนอาจมีปัสสาวะราดรดที่นอนร่วมด้วย

## การกรน
**การกรน** (อังกฤษ: *Snoring*) คือเสียงที่เกิดจากการสั่นของเนื้อเยื่อบริเวณลำคอและเพดานอ่อนขณะหายใจในช่วงหลับ โดยเฉพาะในระยะหลับลึก เสียงกรนเกิดจากการไหลของอากาศผ่านช่องทางเดินหายใจที่ตีบแคบกว่าปกติ

การกรนพบได้บ่อยในผู้ชายมากกว่าผู้หญิง และมักสัมพันธ์กับโรคอ้วน, การดื่มแอลกอฮอล์ก่อนนอน, ภาวะคัดจมูก, หรือลักษณะทางกายวิภาคของช่องคอที่แคบกว่าปกติ

ในบางกรณี การกรนอาจเป็นสัญญาณของภาวะหยุดหายใจขณะหลับ (*Obstructive Sleep Apnea*) ซึ่งหากไม่ได้รับการรักษาอาจเพิ่มความเสี่ยงต่อโรคหัวใจ ความดันโลหิตสูง และอาการง่วงนอนระหว่างวัน

การรักษาการกรนประกอบด้วยการปรับพฤติกรรม เช่น ลดน้ำหนัก หลีกเลี่ยงการดื่มแอลกอฮอล์ก่อนนอน นอนตะแคง และในบางกรณีอาจต้องใช้เครื่องช่วยหายใจแรงดันบวก (*CPAP*) หรือการผ่าตัดเพื่อขยายช่องทางเดินหายใจ

## อ้างอิง

* ยานอนกรน

หมวดหมู่:อาการและอาการแสดงที่เกี่ยวกับระบบหายใจ
หมวดหมู่:ความผิดปกติของการนอนหลับ
หมวดหมู่:การหายใจผิดปกติ
ฟลายอิงฟาแลนเจอร์

**ฟลายอิงฟาแลนเจอร์** () เป็นสกุลของสัตว์เลี้ยงลูกด้วยนมที่มีกระเป๋าหน้าท้องจำพวกพอสซัมสกุลหนึ่ง ใช้ชื่อสกุลว่า *Petaurus*

ฟลายอิงฟาแลนเจอร์มีรูปร่างโดยรวมคล้ายกับกระรอกบิน ซึ่งเป็นกระรอกจำพวกหนึ่ง ซึ่งเป็นสัตว์ฟันแทะมาก คือ เป็นสัตว์เลี้ยงลูกด้วยนมขนาดเล็ก อาศัยหากินและทำรังบนต้นไม้ มีหางเป็นขนพวงฟู และมีแผ่นหนังที่เป็นพังผืดขึงจากขาหน้าไปยังขาหลัง ใช้สำหรับร่อนถลาไปบนอากาศ ระหว่างกระโดดจากต้นไม้ต้นหนึ่งไปยังอีกต้นหนึ่งด้วยการร่อน การร่อนของฟลายอิงฟาแลนเจอร์มีลักษณะคล้ายกับกระรอกบินมาก คือ จะกางขาทั้ง 4 ข้างออกเมื่อร่อนถลา เมื่อถึงจุดที่จะร่อนลงก็จะยกหางขึ้นมาด้านอากาศเสมือนเบรก จากนั้นจึงควงหางครั้งหนึ่งให้ลงเกาะบนเป้าหมายทั้ง 4 ขา โดยเอาหัวตั้งขึ้น สามารถร่อนได้ไกลถึง 50 หลา ขณะที่ลอยอยู่ในอากาศ จะใช้ส่วนหางเสมือนหางเสือบังคับทิศทาง 

ฟลายอิงฟาแลนเจอร์เป็นสัตว์หากินตอนกลางคืน กินอาหารจำพวก ผลไม้และยางไม้จากต้นไม้ รวมถึงกินแมลงด้วย ด้วยความเป็นสัตว์มีกระเป๋าหน้าท้อง เมื่อคลอดออกมา ลูกอ่อนจะคลานเข้าสู่กระเป๋าของแม่ และเกาะติดกับหัวนมจนแน่น ไม่หล่นมาแม้ขณะร่อน เมื่อโตขึ้นมาก็จะเปลี่ยนมาเกาะอยู่หลังของแม่แทน

ขนาดโดยเฉลี่ยของฟลายอิงฟาแลนเจอร์ คือ มีความยาวประมาณ 15 นิ้ว โดยครึ่งหนึ่งเป็นความยาวของหาง ชนิดที่มีขนาดเล็กที่สุดยาวเพียง 6 นิ้วเท่านั้น เป็นสัตว์ที่คล่องแคล่วเมื่ออยู่บนต้นไม้ แต่เมื่อตกลงมาพื้นดินจะเคลื่อนไหวได้ลำบาก และอาจตกเป็นอาหารของสัตว์ใหญ่กว่าได้

## การจำแนก
มีทั้งหมด 6 ชนิด (ไม่นับชนิดย่อย) ทั้งหมดกระจายพันธุ์ในป่าดิบของออสเตรเลียและนิวกินี
**[[Petaurus abidi]]* Ziegler, 1981 – ไกลเดอร์เหนือ	 
**[[Petaurus australis]]* Shaw, 1791 – ไกลเดอร์ท้องเหลือง	 
**[[Petaurus biacensis]]* Ulmer, 1940 – เบียกไกลเดอร์	 
**[[Petaurus breviceps]]* Waterhouse, 1838 – ชูการ์ไกลเดอร์	 
**[[Petaurus gracilis]]* (de Vis, 1883) – อีโบนีไกลเดอร์	 
**[[Petaurus norfolcensis]]* (Kerr, 1792) – ไกลเดอร์กระรอก

## อ้างอิง

## แหล่งข้อมูลอื่น

หมวดหมู่:สัตว์ที่พบในประเทศออสเตรเลีย
หมวดหมู่:สัตว์ที่พบบนเกาะนิวกินี
หมวดหมู่:พอสซัม
เขตมิสซังอุบลราชธานี

**เขตศาสนปกครองอุบลราชธานี** (เดิมเรียกว่า**เขตมิสซังอุบลราชธานี**) ชาวคาทอลิกเรียกว่า**สังฆมณฑลอุบลราชธานี** เป็นมุขมณฑลโรมันคาทอลิกในประเทศไทย มีพื้นที่ครอบคลุม 5 จังหวัดในภาคตะวันออกเฉียงเหนือ ได้แก่ จังหวัดอุบลราชธานี จังหวัดอำนาจเจริญ  จังหวัดยโสธร จังหวัดสุรินทร์ และจังหวัดศรีสะเกษ

**[[สำนักมิสซัง]]คาทอลิกอุบลราชธานี** ตั้งอยู่ที่ 498 ถนนชยางกูร ตำบลในเมือง อำเภอเมืองอุบลราชธานี จังหวัดอุบลราชธานี 34000 มีมุขนายกสเทเฟน บุญเลิศ พรหมเสนา เป็นมุขนายกมิสซังองค์ปัจจุบัน

## มุขนายกมิสซัง
นับตั้งแต่ได้รับสถานะเป็นมุขมณฑล เขตมิสซังอุบลราชธานีมีมุขนายกมิสซังเป็นประมุขมาแล้ว 5 องค์ ดังนี้

## สถิติ
สถิติมิสซังโรมันคาทอลิกอุดรธานี มีดังนี้

## โรงเรียนคาทอลิกในสังกัดมิสซังอุบลราชธานี

## อ้างอิง

## ดูเพิ่ม
*สังฆมณฑลอุบลราชธานี 

หมวดหมู่:มุขมณฑลโรมันคาทอลิกในประเทศไทย
หมวดหมู่:องค์การในจังหวัดอุบลราชธานี
หมวดหมู่:องค์การที่ก่อตั้งในปี พ.ศ. 2508
Phascolarctos

***Phascolarctos*** เป็นสกุลของสัตว์เลี้ยงลูกด้วยนมในอันดับสัตว์มีกระเป๋าหน้าท้อง (Marsupialia) จำพวกพอสซัมสกุลหนึ่ง ใช้ชื่อสกุลว่า *Phascolarctos*

โดยมาจากภาษากรีกโบราณคำว่า *phaskolos* หมายถึง "ถุง" หรือ "กระเป๋า" และ *arktos* หมายถึง "หมี" โดยตั้งขึ้นในปี ค.ศ. 1816 โดยนักธรรมชาติวิทยาชาวฝรั่งเศส อองรี มารี ดูเครอแตย์ เดอ แบลงวิลล์ ซึ่งเหลือเพียงชนิดเดียวเท่านั้นที่ยังสืบทอดเผ่าพันธุ์มาจนถึงปัจจุบัน คือ โคอาลา

## การจำแนก
**[[โคอาลา|P. cinereus]]* — โคอาลา 
*†*[[Phascolarctos maris|P. maris]]*
*†*[[โคอาลายักษ์|P. stirtoni]]* — โคอาลายักษ์
*†*[[Phascolarctos yorkensis|P. yorkensis]]* (เดิมเคยจัดอยู่ในสกุล *Cundokoala* แต่ปัจจุบันถูกจัดว่าเป็นชื่อพ้องหลัก)

## อ้างอิง

## แหล่งข้อมูลอื่น

หมวดหมู่:พอสซัม
แมคโอเอสเท็นพับลิกเบตา

**[[Mac]] OS X Public Beta** (รหัสโปรเจกต์: Kodiak) เป็นระบบปฏิบัติการรุ่นเบต้าแรก ๆ ของคอมพิวเตอร์แมคอินทอชจากบริษัทแอปเปิล ปล่อยตัวออกตลาดเมื่อวันที่ 13 กันยายน พ.ศ. 2543  ในราคา 29.95 ดอลลาร์สหรัฐ ระบบปฏิบัติการตัวนี้มีนักพัฒนาจำนวนมากตั้งตารอเพื่อนำมาทดสอบความเข้ากันได้ล่วงหน้ากับระบบปฏิบัติการรุ่นถัด ๆ มา มีรหัสการสร้างคือ 1H39

Mac OS X Public Beta ยังใช้พื้นฐานของ Mac OS X Developer Preview 4 ทำให้ระบบปฏิบัติการตัวนี้ยังไม่เสถียร

Mac OS X Public Beta มีส่วนประสานงานผู้ใช้ใหม่ คือ Aqua

Mac OS X Public Beta ขายในราคา $29.95 และรองรับภาษาอังกฤษ เยอรมัน และ ฝรั่งเศส

ลักษณะเด่นของระบบปฏิบัติการตัวนี้คือมีรูป Apple อยู่ตรงกลาง

Mac OS X Public Beta ต้องการ PowerPC G3 แรม 128 MB หน่วยความจำ 1.5 GB

## อ้างอิง

* http://mactracker.ca

## ดูเพิ่ม
* ระบบปฏิบัติการ
* ยูนิกซ์

หมวดหมู่:เวอร์ชันของแมคโอเอส
ตึกแฟลตไอเอิร์น

thumb|left|220px|ภาพยนตร์แสดงชีวิตบนท้องถนนและตึกแฟลตไอเอิร์นในนครนิวยอร์ก ค.ศ. 1902

thumb|ตึกแฟลตไอเอิร์น ใน ค.ศ. 1903

**ตึกแฟลตไอเอิร์น** () หรือตึกฟูลเลอร์ (Fuller Building) ในชื่อสมัยแรก ตั้งอยู่ในเขตแมนแฮตตัน นครนิวยอร์ก สร้างเสร็จใน ค.ศ. 1902 ตึกแห่งนี้คือหนึ่งในอาคารที่สูงที่สุดในเมืองและหนึ่งในสองแห่งของถนน อีกแห่งคือตึกเมโทรโพลิแทน ไลฟ์ อินชัวเรนซ์ ตึกแฟลตไอเอิร์น ตั้งอยู่บนเกาะสามเหลี่ยมระหว่างถนนบรอดเวย์ที่ 5 และถนนที่ 22 ตะวันออก ประจบกับถนนที่ 23 ซึ่งเป็น 3 ถนนหลักที่ล้อมรอบตึกแห่งนี้ ชื่อของเแฟลตไอเอิร์น มาจากความคล้ายคลึงกับเตารีดที่ทำด้วยเหล็กหล่อ (cast-iron clothes iron)

ที่ตั้งของตึกแห่งนี้ ทางใต้สุดติดกับเมดิสันสแควร์ และตอนเหนือติดกับเขตทางประวัติศาสตร์เลดี้มายด์ (Ladies' Mile Historic District) คนทั่วไปมักเรียกเขตนี้ ซึ่งติดอยู่กับตึกแฟลตไอเอิร์นว่า "เขตแฟลตไอเอิร์น" และกลายเป็นสัญลักษณ์แห่งหนึ่งของนครนิวยอร์ก ตึกแห่งนี้ถูกขึ้นทะเบียนเป็นจุดสังเกตของเมืองใน ค.ศ. 1966 ขึ้นทะเบียนเป็นสถานที่สำคัญทางประวัติศาสตร์ของชาติใน ค.ศ. 1979 และขึ้นทะเบียนเป็นจุดสังเกตทางประวัติศาสตร์ของชาติใน ค.ศ. 1989

หมวดหมู่:ตึกระฟ้าในแมนแฮตตัน
หมวดหมู่:อาคารสำนักงาน
ดีดีอาร์ เอสดีแรม

[thumb|right|หน้าตาของหน่วยความจำ DDR-266 ทั่วไปซึ่งมี 184 พินแบบ [DIMM]]
[thumb|right|หน่วยความจำ [Corsair DDR-400 และมีแผ่นกระจายความร้อนติดตั้งอยู่]]
**[[หน่วยความจำเข้าถึงข้อมูลโดยสุ่มแบบพลวัตซิงโครนัส]]ที่มีอัตราข้อมูลสองเท่า** () หรือ **ดีดีอาร์ เอสดีแรม** นิยมเรียกว่า **ดีดีอาร์แรม** คือชื่อเรียกระดับชั้นของหน่วยความจำที่มีลักษณะเป็นวงจรรวม และถูกใช้ในเครื่องคอมพิวเตอร์ ในบางครั้งการเรียก DDR SDRAM ก็หมายถึง DDR1 SDRAM ซึ่งในปัจจุบันถูกแทนที่ด้วย DDR2 SDRAM และ DDR3 SDRAM ซึ่งมีความเร็วสูงกว่า แต่สามารถกล่าวรวมได้ว่าแรมต่างๆ ที่กล่าวมานั้นเป็นประเภทเดียวกันนั่นคือ **ดีดีอาร์ เอสดีแรม** แต่แรมทั้งสามชนิดนั้นไม่สามารถใช้ร่วมกันได้ กล่าวคือในแผงหลัก (motherboards) ที่รองรับ DDR1 SDRAM ก็จะไม่รองรับแรม 2 ชนิดที่เหลือ

เมื่อเปรียบเทียบกับ SDR (single data rate) หรือ SDRAM ที่มีอัตราข้อมูลปกติ (เท่าเดียว) นั้น DDR จะมีอัตราข้อมูลสูงกว่าอันเนื่องจากมีการส่งข้อมูลสองครั้งต่อหนึ่งจังหวะสัญญาณนาฬิกา (ทั้งขาขึ้น และขาลง)  ต่างกับ SDR ที่จะส่งข้อมูลเพียงครั้งเดียวต่อหนึ่งรอบสัญญาณนาฬิกา ทำให้แม้ว่าความถี่สัญญาณนาฬิกาจะเท่ากันแต่ DDR ก็สามารถส่งข้อมูลมากกว่าเป็นสองเท่า และนี่ก็เป็นที่มาของคำว่า "อัตราข้อมูลสองเท่า" (DDR) ที่อยู่ในชื่อของหน่วยความจำชนิดนี้นั่นเอง อีกทั้งการรักษาความถี่สัญญาณนาฬิกาให้ต่ำยังจะช่วยรักษาความสมบูรณ์ของสัญญาณอีกด้วย

ด้วยการส่งข้อมูล 64 บิตต่อครั้ง ทำให้ DDR SDRAM มีอัตราการการส่งข้อมูลสูงสุดเท่ากับ (ความถี่สัญญาณนาฬิกา) × 2 (ส่งข้อมูล 2 ครั้งต่อรอบ) × 64 (จำนวนบิตของข้อมูลที่ถูกส่งต่อครั้ง) / 8 (แปลงหน่วยบิตเป็นหน่วยไบต์) จะเห็นว่าสำหรับ DDR SRAM ที่มีความถี่สัญญาณนาฬิกาที่ 100 MHz จะมีอัตราการส่งข้อมูลสูงสุดถึง 1600 MB/s

## อ้างอิง

หมวดหมู่:เอสดีแรม
หมวดหมู่:สิ่งประดิษฐ์ของประเทศเกาหลีใต้
ชวัน-ซตาบีโล

**ชวัน-ซตาบีโล** เป็นบริษัทผลิตปากกาและเครื่องเขียนจากประเทศเยอรมนี ด้วยสีต่างๆที่เหมาะสำหรับการใช้ในสำนักงาน โดยเป็นผู้ผลิตปากกาชนิดเน้นข้อความที่ใหญ่ที่สุดในโลก ที่มีชื่อว่า ซตาบีโล บอซซ์

## ประวัติ
[left|200px|thumb|[ปากกาเน้นข้อความซตาบีโล บอซซ์]]
บริษัทได้ถูกก่อตั้งโดย โกรซแบร์เกอร์ และ คูร์ซ ไบลชทิฟท์ฟาบริค (บริษัทผลิตดินสอ) ที่เมือง เนือร์นแบร์ก ในปี ค.ศ. 1855 ที่ได้มาจากครอบครัวชวานฮอยเซอร์ ในปี ค.ศ. 1865 โดยชื่อขึ้นต้นมาจากชื่อครอบครัวนี้ บริษัทจึงมีชื่อว่า ชวาน ไบลชทิฟท์ฟาบริค และเริ่มใช้ตราที่มีสัญลักษณ์เป็นหงส์ ในการดำเนินธุรกิจ ต่อมาในช่วงยุค 1930 ได้เริ่มผลิตดินสอสำหรับแต่งหน้า และทำให้ธุรกิจได้เติบโตมากในช่วงยุค 1970 หลังจากนั้นในปี ค.ศ. 1967 ได้มีหุ้นส่วนที่เป็นลูกครึ่งเยอรมัน–มาเลเซีย เข้ามาร่วมหุ้น และทำให้ชื่อสินค้าภายในประเทศมาเลเซีย มีชื่อว่า "Swan Malaysia Sdn Bhd" หลังจากนั้นก็ได้เปลี่ยนชื่อบริษัทเป็น ชวัน-ซตาบีโล ในปี ค.ศ. 1976 และในปี ค.ศ. 2005 ก็ได้ทำให้บริษัทมีความเป็นสากลมากขึ้นด้วยการมี ซตาบีโล อินเตอร์เนชันแนล ขึ้นมา

## อ้างอิง

หมวดหมู่:บริษัทของเยอรมนี
หมวดหมู่:บริษัทเครื่องสำอาง
หมวดหมู่:ตราสินค้าเยอรมัน
วันสมโภชพระคริสต์แสดงองค์

[thumb|240px|ศาสนาคริสต์ตะวันออกถือว่า "พระคริสต์แสดงองค์" หมายถึง เหตุการณ์ที่[พระกุมารเยซูทรงรับการนมัสการของโหราจารย์ ภาพวาดโดย บาร์โตโลเม เอสเตบัน มูรีโย]]

**วันสมโภชพระคริสต์แสดงองค์** () หมายถึง วันสมโภชที่กำหนดขึ้นเพื่อระลึกถึงเหตุการณ์ที่พระเยซู (ซึ่งคริสต์ศาสนิกชนเชื่อว่าทรงเป็นพระเจ้า) ได้มาปรากฏพระองค์ต่อมนุษย์ คริสตจักรต่าง ๆ ตีความเหตุการณ์นี้แตกต่างกันไป โดยศาสนาคริสต์ตะวันออกในสมัยแรกถือว่า “พระคริสต์แสดงองค์” หมายถึงสองเหตุการณ์คือการประสูติของพระเยซูและการที่พระเยซูทรงรับบัพติศมา ต่อมาในคริสต์ศตวรรษที่ 4 ได้เปลี่ยนมาถือการสมโภชพระเยซูทรงรับบัพติศมาอย่างเดียว เพราะถือว่าพระเยซูแสดงองค์เป็นพระบุตรพระเป็นเจ้าอย่างเป็นทางการในพิธีบัพติศมานี้ ขณะที่ศาสนาคริสต์ตะวันตก “พระคริสต์แสดงองค์” หมายถึง เหตุการณ์ที่พระกุมารเยซูทรงรับการนมัสการของโหราจารย์ทั้งสามคนที่มาจากตะวันออก เพราะถือว่าเป็นเหตุการณ์ที่พระเป็นเจ้าได้แสดงองค์ต่อคนต่างชาติเป็นครั้งแรก

โดยทั่วไปคริสตจักรจะจัดพิธีสมโภชพระคริสต์แสดงองค์ในวันที่ 6 มกราคม แต่เนื่องจากคริสตจักรตะวันออกใช้ปฏิทินจูเลียส ซึ่งวันจะคลาดเคลื่อนจากปฏิทินเกรกอรีที่คริสตจักรตะวันตกใช้ไป 13 วัน  ดังนั้นวันที่ 6 มกราคม ของคริสตจักรตะวันออกจึงตรงกับวันที่ 19 มกราคมในคริสตจักรตะวันตก

ปัจจุบันคริสตจักรแห่งอังกฤษและคริสตจักรโรมันคาทอลิกในบางประเทศ เช่น ประเทศไทย ไม่ได้ยึดถือวันที่ 6 มกราคม เป็นวันสมโภชพระคริสต์แสดงองค์ แต่เลื่อนไปเป็นวันอาทิตย์แรกหลังวันที่ 1 มกราคมแทน

## อ้างอิง


หมวดหมู่:วันสมโภช
หมวดหมู่:เทศกาลพระคริสตสมภพ